Бугунги кунда Дамашқ шаҳрининг тарихий марказларида ўзбек этноси билан боғлиқ бўлган кичик маҳаллалар, кўчалар, тарихий масжидлар ва мадрасалар сақланиб қолган. Маълумотларга кўра, 2010 йилларда Суриянинг Дамашқ ва Ҳалаб (Алеппо) шаҳарларида тахминан бир неча минг ўзбеклар (бухорийлар) яшаган. Тарихий манбаларда ўрта осиёликлар, жумладан ўзбеклар Дамашқ шаҳрига туркий мамлуклар билан бирга кириб келгани ҳақида маълумотлар бор. Миср тарихида бўлгани сингари Сурия тарихида ҳам Тулуния ва Ишхидий амирликлари катта сиёсий ва ҳарбий таъсирга эга бўлишган. Мамлуклар даврида ўрта осиёлик йирик мулкдорлар, қўшин қўмондонлари ва сиёсий арбоблар Дамашқда масжидлар, мадраса ва хонақоҳлар қурган.\nЮқоридаги суратда: Дамашқдаги ўзбек маҳалласи, ХХ асрнинг 20-йиллари.\nXVIII-XIX асрларда ўрта осиёликлар ҳаж зиёрати учун Сурия ҳудудларига Эрон орқали ўтувчи карвон йўллари билан кириб келган. Маълумотларга кўра, бу даврда Дамашқ Ўрта Осиёдан Эрон орқали ўтувчи ҳаж йўлининг сўнгги бекати бўлган. Кўплаб зиёратчилар, ҳаж сафаридан қайтишда шу ерда яшаб қолиб кетишган. Уларнинг махсус хонақоҳлари (такялари) бўлган. Жумладан, Усмоний пошшолар даври ҳали тугамаган бир даврда, Муродия такяси ташкил қилинган бўлиб, бу такяни асли ўрта осиёлик нақшбандия тариқатининг ёрқин вакилларидан бири бўлган Мурод Муҳаммад ал Бухорий номи билан боғлашади, бу ерда нақшбандий тариқатининг суфийлари йиғилишган, ҳожилар учун вақтинчалик бошпана вазифасини бажарган. Бу такя Дамашқнинг ал-Вард маҳалласида жойлашган. Мазкур такя таркибида Муродия жомеъси ҳам бўлиб, у Дамашқдаги катта жомеълардан бири ҳисобланади. Шунингдек, Дамашқда ҳозирга қадар сақланиб қолган Ал-Афрам жомеъсини ҳам ўрта осиёликлар билан боғлашади, у эски Дамашқнинг Ал-Муҳажирин маҳалласида жойлашган. Ўрта осиёликлар Дамашқнинг турли маҳаллаларида яшаганлиги маълум, жумладан, ал-Азбакия, ал-Мухажирин, Аннабаа Ассалихия, Суксаружа, ал-Майдан ва ал-Қадам ва бошқалар.\nСуратда: Муродия такяси, ХХ аср.\nСуратда: Дамашқдаги Нақшбандия (Муродия) жомеъси.\nХХ асрда Ўрта Осиёда бошланган колхозлаштириш ва ундан сўнг бўлиб ўтган Сталин қатағонлари даврида ўрта осиёликлар аввал Афғонистонга, сўнгра Яқин Шарқдаги катта шаҳарларга кўчиб кетган. Улар Яқин Шарқдаги катта шаҳарларга жумладан, Дамашқ шаҳрига ҳам бориб жойлашган. Дамашққа келган ўрта осиёликлар орасида Бухоро амирлари, Қўқон хонлари оиласига мансуб хон авлодлари, хонликда юқори лавозимларда ишлаган амалдорлар, ҳарбийлар, шайхул исломлар бўлган, шунинг учун ҳам улар бу ерларда катта қийинчиликларга учрамасдан тез орада давлат ва жамиятда ўз ўринларини топишган. Улар умумий ном билан бухорийлар деб номланган. Ўрта осиёликлар орасидан ҳарбий амалдорлар, сиёсатчилар, йирик тадбиркорлар, кўплаб олимлар ва муфтийлар етишиб чиққан. Хусусан, ўз даврида Насохи Ал-Бухорий Сурияда юқори ҳарбий лавозимларда ва бош вазир вазифаларида фаолият юритган. Тилшунос олим, профессор Бурҳон Бухорий нафақат Сурия илмий жамоатчилигида балки ўзбек олимлари орасида таниқли олимлардан биридир.\nБир сўз билан айтганда худди, Саудия Арабистони, Иордания, Қуддус ва Қоҳирада бўлгани сингари Дамашқдаги миллатдошларимиз бунёдкорлиги билан, ватан, ислом дини ва ўзлари яшаб турган жамият тараққиёти йўлида садоқат билан хизмат қилганлар, натижада яхши ном ва ҳурматга сазовор бўлганлар.\nДругие материалы в этой категории: « ЯНГИ МАСЖИДЛАР ОЧИЛИШИ ДАВОМ ЭТАДИ! Ёхуд масжид очишга тўсиқ бор дегувчиларга муносабат\tҒафлатда қолманг! Расулуллоҳ соллаллоҳу алайҳи васаллам таваллуд топган муборак ой кириб келди »


Тиббиёт ходимларида коронавирусга қарши махсус иммунитет топилди - Халқ сўзи\nТиббиёт ходимларида коронавирусга қарши махсус иммунитет топилди\n04:18 20 Ноябрь 2021 Дунё\nБританиялик олимлар шифохоналарда ишлайдиган тиббиёт ходимларининг коронавирусга қарши махсус иммунитетга эга эканлигини аниқлашди. Бу ҳақда "Mitteldeutscher Rundfunk" радиоси олимлар маълумотларига таяниб хабар берди.\nТадқиқотда Буюк Британиядаги клиникалардан бирида фаолият олиб бораётган 58 нафар шифокор иштирок этди. Тадқиқот давомида иштирокчиларда тўрт ойда коронавирус аниқланмади. Бу даврда ҳатто уларнинг ҳамкасблари иш жойида инфекцияни юқтириб олган бўлса ҳам уларда касаллик аломатлари кузатилмаган.\nТадқиқот давомида 20 шифокорда Т-ҳужайра контсентрациясининг ортиши, яна 19 нафарида қўшимча иммун оқсили аниқланган. Олимлар уларда касалликнинг юқиш жараёни тўхтаганини аниқладилар. Аммо бунинг аниқ сабаби ўрганилмаган. Тадқиқотчиларнинг таъкидлашича, уларнинг иммунитети инфекцияни тезда енгиб ўтади ва вирус организмга ўрнашишга улгурмайди.\nАввалроқ, ниқоб тақиш коронавирус инфекцияси билан касалланиш ҳолатларини камайтиришга энг самарали таъсир қилиши айтилган эди. Буюк Британия, Австралия, Хитой ва бошқа мамлакатлар олимларининг фикрича, ниқоб тақиш COVID-19 тарқалишига қарши курашда энг самарали чора ҳисобланади.\nНиқоб таъқиб касалликни юқтиришни 53 фоизга, ижтимоий масофа эса 25 фоизга камайтиради. Шунингдек, қўлларни мунтазам ювиш, антисептик воситалардан фойдаланиш ҳам инфекциядан сақланишда самарали чоралардан бири ҳисобланади.\nШавкат Мирзиёев кечаги воқеаларга муносабат билдириб, уларнинг оқибатларига тўхталди\nЎзбекистонда хизмат кўрсатган маданият ходими Шароф Бошбеков вафот этди\nЎзбекистонда Янги Ўзбекистон хавфсизлиги концепцияси қабул қилинади


Яқинда йўналишли таксида хунук воқеанинг гувоҳи бўлдим. Бекатга ўта замонавий кийинган қиз келди. Автоулов кутаётган йўловчи йигитга нимадир дея сўз қотди. Шу пайт биз кутаётган йўналишли такси келиб, чиқиб олдик. Қиз мен ўтирган ўриндиқнинг орқасидан жой олди. Унинг орқасидан чиққан йигит эса салонда деярли ҳамма ўриндиқлар бўш бўлишига қарамай, қизнинг ёнига ўтирди. Ўзи шундай бўлишини сезганим учунми, йигитнинг бу ишига қиз қарши таъсир кўрсатади, деган гумонда эдим.\nАммо ўйлаганимдай бўлиб чиқмади. Қиз сурилиб, йигитга ёнидан жой берди. Автоулов йўлга тушганди, орқамдагиларнинг суҳбати ўз-ўзидан қовушиб, қизиб кетди. Йигит ҳам сергапгина, боз устига жуда мақтанчоқ экан. Қиз ҳам ундан қолишмайди. Бир-бирларидан ёшларини сўрашганди, тенгдош чиқиб қолишди. Боядан бери қиз деб ўйлаганим икки болали жувон экан. Йигит эса ҳали оила қурмаган, айтиши бўйича “жуда кўп қизлар билан гаплашса-да, ҳеч севолмаётган экан”. Йўл узоқ, пойтахтнинг Мирзо Улуғбек тумани “Ширин” бозори ҳудудидан “Олой” бозорига кетяпмиз. Ҳозиргина бекатда танишишганлар эса бемалол бир-бирларига таржимаи ҳолларини баён қилишмоқда. Энг ёмони қулоққа пахта тиқиб кетса ҳам, уларнинг овози эшитилади. Автоуловга чиққан йўловчилар қаторида мен ҳам эшитиб кетаяпман. Гап орасида жувон учинчисига ҳомиладорлигини, токсикоздан қийналаётганини гапирганди, уялганимдан бошимни қуйи солдим. Ажабо, аёллар етти ёт бегона эркакка токсикозидан шикоят қиладиган шармисорлик тантана қилган замонга ҳам етиб келибмиз-да?!\nЙўналишли таксидан тушаётиб жувон йигитга бир талай маслаҳатлар берди, қизлар ёмон бўлиб кетаётганини, уйланишда эҳтиёт бўлишини айтди. Йигит эса жувонга “эсон-омон қутулиб олинг”, деб тилак билдирди. Дарвоқеъ, телеграмда гаплашиб туришга аҳдлашиб, рақам алмашишди. Кулишниям, куйишниям билмай тош қотдим.\nЎйга толаман. Таниш аёлнинг эри билан бирга ишлайдиган аёллардан ёзғиргани эсимга тушди:\n— Эрим билан бир жамоада ишлайдиган кўпчилик аёлларнинг эри йўқ. Эрсиз хотинга маломат тез ёпишади, деган гап бор. Ўзларининг аҳволи ҳалиги бўлса, бошқаларни ҳам тинч қўйишмайди. Бир куни тасодифан фейсбук ижтимоий тармоғида эримнинг дам олиш масканларининг бирида ишхонасидаги аёллар билан овқатланиб ўтирган суратига кўзим тушди. Ҳамкасабаси қўйган экан. Ўша аёлни танийман, икки марта турмуш қуриб ажрашган. Бир гаплашганимизда иршайиб “Опа, жамоадошлар дам олишга, овқатланишга чиқсак Анвар ака бормайман, дейдилар. “Ҳа, келинойимдан қўрқасизми, борманг деб қўйганмилар?!” деб мажбурлаб бўлса ҳам ўзимизга шерик қиламиз” деганди. Уй-жой қиламиз деб бироз қарзга ботганмиз. Эр-хотин тинимсиз ишлаб қарзларимизни узишга ҳаракат қиляпмиз. Бу ёқда болаларимиз ҳам катта бўляпти, ўқишига, тўгаракларига пул керак, рўзғорга аранг етказиб турибмиз. Кимга ёқади шунақа пайтда ишхонасидаги аёлларни кўча-куйда овқатлантириш?! Эримни биламан, уйим-жойим дейдиган эркак. Лекин аёл макрига ишониб бўладими? Ўзи эр, оилани эплолмаган аёллар бемалол бировларнинг эри билан суратга тушиб, кўча-куйда овқатланиб, тоғу тошларга дам олишга ҳам чиқаверади-да. Суратни кўриб жаҳлим чиқди. Ҳам рашким, ҳам аламим келди. Ахир мен уйим уй бўлсин, рўзғорим рўзғор бўлсин деб на янги кийим кийсам, на бир дам олишга, сафарга чиқсам, эрим бўлса ишхонасидаги тайинсиз хотинларни кўнглини олиб юрса, шу адолатданми? Уйимизда бир ҳафта жанжал бўлди. Тинчимизни бузган ўша аёлни ишхонасига бориб шармисор қилмоқчи бўлдиму тағин эримнинг ҳурмати индамадим. Ўшанақаларнинг эри бўлмаса, отаси, ака-укаси бордир?! Камига эркаклар билан илжайиб тушган суратига онаси, қариндош-уруғи “ёқди” ишорасини берибди. У қандай она эканки, икки марта эрга тегиб чиққан қизи бегона эркаклар билан тушган суратини оммага ошкор қилса индамай томоша қилиб, маъқуллаб ўтирарверадиган?..\nБу каби воқеалар атрофимизда кўплаб учраяпти. Нопокликнинг қайси тури ҳақида эшитманг, унда албатта аёлнинг иштироки бор. Бегона эркаклар (жамоадош, ҳамкасб дегани, маҳрам дегани эмас!) билан суратга тушишдан, уни интернетга жойлаштиришдан ҳаё қилмаган аёлнинг отаси, ака-укасининг кўзи қаерда? Аёлнинг эркак яқинларидан ҳаё қилмаслиги, оиласида эркакларнинг ҳеч қандай ўрни йўқлигини далолат қилади. “Эркакларда рашк қолмаса, аёлларда ҳаё қолмайди” дейдилар Имом Ғаззоллий. Отаси, оға-иниси аёл жигарининг шаънига паноҳлик қилмаса, эгасиз аёл хаёлига келган номаъқулчиликни қилаверади.\nҚиз-аёлларнинг беҳаёлиги, бетгачопар, ибосиз, юзи қаттиқлигидан оғриниб кўп гапиряпмиз. Оилавий ажримлар кўпайганини бонг уриб хавотирга тушаяпмиз. Жамиятдаги иллатларнинг илдизи бир нарсага — Аллоҳдан ҳаё қилмаслик, Ундан қўрқмасликка тақалади. “Транспортда танишиб, суҳбатлашишса бунинг нимаси ёмон?”, “Жамоадош эркаклар билан овқатланиб суратга тушса бунинг нимаси ёмон?” дейдиганлар ҳам топилар. Ана шундайлардан қўрққулик. Улар — миллатнинг душмани. “Нима бўлибди?”, “Нимаси ёмон?” деб бегона эркак ва аёлнинг муносабатларини оқловчилар ҳисобига бугун одамлар орасидан ҳаё кўтарилган. Ҳаё билан бирга вафо, садоқат, ор-номус, саодат кўтарилган. Ҳамма гап — эркакларда! Эркаклар тез орада жамият ва оиладаги нуфузини қайтариб қўлга олмаса, эркакларнинг кўзига рашк ҳисси қайтмаса миллат маънавияти танзазулга учраши аниқ! Бу ваҳима ё дағдага эмас, оддий ҳақиқат. Ҳақиқатки, вақтида англашилмаса охири муҳаққақ азоб!..


09:28 02.01.2019 Ҳавола олиш\nТошкент халқаро аэропортида футбол бўйича Ўзбекистон терма жамоасини БААда бўлиб ўтадиган Осиё Кубогига тантанали кузатиш маросими бўлиб ўтди\nВақт ҳали жуда эрта бўлишига қарамасдан, Ислом Каримов номидаги халқаро аэропорт гавжум ва шовқин эди: Футбол уюшмаси вакиллари, спорт соҳасидаги мансабдорлар, фан-клуб аъзолари ва ҳатто оддий мухлисларгача ўзининг севимли жамоасини муҳим ва терма мураббийи учун дебют бўлган турнир - Осиё Кубогига кузатишга тўпланган эдилар.\nМузыканты провожают сборную Узбекистана на Кубок Азии\nФутболчилар тўла автобусни бир гала мухлислар ва мусиқачилар кутиб олиб, аэропорт олдида ҳақиқий мусиқий шоу уюштирдилар.\nБу воқеаларга гувоҳ бўлган аргентиналик Эктор Купернинг юзида оддий жараён - терманинг турнирга учиб кетиши туфайли бундай шов-шувни кутмагани шундоқ сезилиб турарди.\nМухлислар "Ўзбекистон" деб бақириб, миллий байроқлар ва картондан ясалган кубокларни силкитишар экан, ўйинчилар ўз диққатларини жамлаб олишган ва деярли барчаси жиддий эди - ҳаммаси узоқ парвоз, машаққатли машғулотлар ва ҳал қилувчи учрашувларга тайёрланардилар.\nҚўлига гулдаста узатилган мураббий Купернинг ҳам хаёли олисларда эди - эҳтимол, гуруҳ босқичида японларга қарши ўйин тактикалари ҳақида ўйлаётгандир.\nГлавный тренер сборной Узбекистана по футболу Эктор Купер\nБирлашган Араби Амирликларида футбол ўйинлари 5 январ сансидан 1 февралга қадар бўлиб ўтади. Эктор Купер бошчилигидаги Ўзбекистон термаси эса 9 январ куни майдонга тушади. "Оқ бўрилар" биринчи ўйинни Ўмон термасига қарши ўтказадилар. Бундан ташқари F гуруҳида ўзбекистонликларнинг рақиблари Япония ва Туркманистон футболчилари бўлишлари кутилмоқда.\nЎзбекистон миллий термасини БААга қандай кузтишгани ва ўйинчилар қандай кайфиятда футбол турнирига учиб кетишганини Sputnik Ўзбекистон мухбири видеосюжетида томоша қилинг.


Қашқадарё менинг юрагимда — birinchi-prezident.uz\nҚашқадарё вилоятида анъанавий “Ислом Каримов ўқишлари” доирасида республика илмий анжумани ўтказилди. Бу йилги тадбир “Ўзбекистон мустақилликка эришиш йўлида: шарт-шароитлар, илк қадамлар ва ислоҳотлар” мавзусида бўлиб ўтди. Конференция Ислом Каримов номидаги илмий-маърифий ёдгорлик мажмуаси томонидан ташкил этилди.\nЎзбекистоннинг Биринчи Президенти ҳаёти ва фаолиятида Қашқадарё вилояти алоҳида ўрин эгаллаган. Буни Ислом Абдуғаниевичнинг ўзи ҳам доимо таъкидлаб келган.\n“Энг оғир кунларимда Қашқадарё халқи менга чексиз ҳурмат, ишонч билдирган ва ҳар томонлама қўллаб-қувватлаган. Мени ўз ўғлидек қабул қилган қалби пок Қашқадарё халқи олдида яна бир бор бош эгаман”, дея Ислом Каримов вилоят аҳлига ўзининг чексиз ҳурматини ифода этган.\n12 май куни эрта тонгда Қарши шаҳрининг марказида ўрнатилган Ислом Каримов ҳайкали пойига гул қўйиш маросими бўлиб ўтди. Тадбирда Биринчи Президентнинг рафиқаси Татьяна Каримова, Ёдгорлик мажмуаси ходимлари, Қашқадарё вилояти фаоллари, кенг жамоатчилик вакиллари, талаба ёшлар ҳозир бўлдилар. Конференцияни ташкил этишда Қашқадарё вилояти раҳбариятидан тортиб, мутасадди идоралар, таълим муассасалари ва жамоат ташкилотлари яқиндан ёрдам берганини алоҳида таъкидлаш жоиз.\nВилоят ҳокимлиги биносида ташкил этилган “Қашқадарё-менинг юрагимда” фотокўргазмаси ҳамда “Ватанга бахшида умр” китоблар кўргазмасини тадбир қатнашчилари катта қизиқиш билан кўздан кечирдилар.\nТатьяна Каримова Қашқадарё вилояти А.Насафий номидаги вилоят ахборот-кутубхона марказига, вилоят ҳокимлиги ҳамда Касби тумани Қатағон МФЙ кутубхоналарига Ислом Каримов ҳаёти ва фаолиятига оид китоб-альбомлар, китоблар ва журналлар тўпламини совға қилди. Фотосуратлар кўргазмаси айниқса Ислом Каримовнинг ўша йиллардаги сафдошлари-вилоят фахрийларида катта таассурот қолдирди.\nҲокимиятнинг мажлислар залида илмий анжуманнинг расмий очилиш маросими бўлиб ўтди. Ёдгорлик мажмуаси раҳбари Темур Ширинов йиғилганларни қутлаб, мазкур тадбирнинг Ислом Каримов хотирасини абадийлаштириш борасидаги аҳамиятига алоҳида тўхталди. Давлатимиз раҳбари Президент Шавкат Мирзиёевга ушбу йўналишда кўрсатаётган эътибори ва ғамхўрлиги учун миннатдорлик билдирди.\nҚашқадарё вилояти ҳокимининг ўринбосари Рустам Йўлдошев илмий анжуман қатнашчиларига самимий тилакларини билдириб, Ислом Каримовнинг вилоят тараққиётига қўшган мислсиз ҳиссаси, бугунги кунда воҳани ривожлантириш йўлида Президент Шавкат Мирзиёев томонидан амалга оширилаётган кенг қамровли ислоҳотлар ҳақида маъруза қилди. Ёдгорлик мажмуаси Васийлик кенгашининг аъзоси, Биринчи Президентнинг рафиқаси Татьяна Каримова ўз сўзида 90-чи йилларнинг бошида ҳукм сурган оғир вазият, Қашқадарё вилоятининг ўша кезлардаги танг аҳволи, Ислом Абдуғаниевичнинг вилоят раҳбари сифатида бошидан кечирган ташвишли ва қувончли кунларини ёдга олди. Татьяна Акбаровна йиғилганларга мурожаат қилиб: “Самимий чеҳрангизга, меҳр тўла кўзларингизга қараб, Ислом Каримовнинг хотирасига нисбатан чексиз ҳурматни ҳис этяпман. Мен учун бу жуда муҳим”, деди ҳамда анжуманнинг самарали ва сермазмун ўтишига ишонч билдирди.\nЯлпи мажлисда “Ислом Каримов феномени” (Т.Ширинов), “Ислом Каримовнинг миллий олий таълим тизмини яратишдаги хизматлари” (Д.Набиев), “Ислом Каримов: атоқли раҳбарнинг ибратли сабоқлари” (А.Эркаев), “Ислом Каримов тарихий ҳодиса сифатида” (Н.Жураев), “Икки буюк сиймо: Амир Темур ва Ислом Каримов” (О.Бўриев), каби мавзуларда маърузалар қилинди. Вилоят ҳокими маслаҳатчиси Январь Иноятов хотиралари даврага ўзгача файз бахш этди.\nИслом Каримов хотирасига бағишлаб ўтказилган эҳсон маросимида, Биринчи Президентнинг хотирасига бағишлаб Қуръон тиловат қилинди.\nИлмий анжуманнинг шўъба йиғилишлари куннинг иккинчи ярмида Қарши Давлат университетида ўтказилди.\nҚашқадарёга икки кунлик сафар давомида анжуман ташкилотчилари Қарши шаҳридаги диққатга сазовор жойларни зиёрат қилдилар.


14:06 17.05.2020 (Янгиланган 14:11 17.05.2020)\nТаъкидланишича, минтақалар ўртасидаги ҳаракатланишга ҳам рухсат берилади. Шу билан бирга, ушбу минтақаларда коронавирус билан касалланиш хавфи юқори бўлса яна чеклов ўрнатилиши мумкин.\nТОШКЕНТ, 17 май — Sputnik. Италия ҳукумати 3 июндан мамлакатга хорижликларнинг кириши ҳамда ўз фуқароларининг четга чиқишига рухсат беришни режалаштирмоқда.\nТаъкидланишича, минтақалар ўртасидаги ҳаракатланишга ҳам рухсат берилади. Шу билан бирга, ушбу минтақаларда коронавирус билан касалланиш хавфи юқори бўлса яна чеклов ўрнатилиши мумкин. Муқобил қоидалар Италияга кирувчилар учун ҳам қўлланилади.\nБиринчилардан: Грузия туристлар учун ўз чегараларини очади\nШунингдек, 18 майдан бошлаб мамлакат аҳолиси учун бир минтақа ичида ҳаракатланишга рухсат берилади. Худди шу кундан бошлаб Италияда хавфсизлик қоидаларига қатъий риоя қилга ҳолда тижорат ишларига рухсат берилади.\nСўнгги маълумотларга кўра, Италияда коронавирус билан боғлиқ 224,7 мингта ҳолат аниқланган. Шулардан 122,8 мингтадан зиёди тузалиб кетган. Қурбонлар сони 31 мингдан ошган.\nЕвропа мамлакатлари карантин чораларини енгиллаштирмоқда\nКуни кеча Словения мамлакатда коронавирус эпидемияси ўз ниҳоясига етганини маълум қилди.\nЕвропа иттифоқининг айрим мамлакатлари икки томонлама чегараларни очишга киришди. Масалан, Эстония, Латвия ва Литва фуқароларнинг учта республика ўртасидаги ҳаракатланишига қўйилган чекловни олиб ташлади.


“Ўзбекнефтгаз”: “Андижон нефть базаси”да ISO 9001, ISO 45001 ва ISO 14001 халқаро менежмент стандартларига мос тизим жорий этилди — Teletype\n“Ўзбекнефтгаз”: “Андижон нефть базаси”да ISO 9001, ISO 45001 ва ISO 14001 халқаро менежмент стандартларига мос тизим жорий этилди\n“Ўзбекнефтгаз” АЖга қарашли нефть ва газ қазиб чиқариш ва қайта ишлаш, сақлаш ва тарқатиш корхоналаридаги бошқариш тизимини такомиллаштириш, ишчи-ходимларнинг соғлиғини сақлаш ва меҳнат хавфсизлигини таъминлаш, атроф-муҳитнинг экологик ҳолатини тизимли бошқаришда ҳозирги давр талабига мос келишини таъминлаш мақсадида, бугунги кунда Бошқарув раиси Меҳриддин Абдуллаев топшириғи билан қатор чора-тадбирлар амалга оширилмоқда.\nХусусан, “Андижон нефть базаси” МЧЖда ҳам ISO 9001, ISO 45001 ва ISO 14001 халқаро стандартлари жорий этилди.\n“Андижон нефть базаси” МЧЖ ҳамда “ASIA REGISTER” МЧЖ консалтинг фирмаси ҳамкорлигида корхонанинг норматив ва меъёрий ҳужжатлари, ҳисоботлари асосида амалий тадбирлар халқаро сертификатлашга тайёрланди. 16 нафар муҳандис-техник ходим ISO 9001, ISO 45001 ва ISO 14001 халқаро менеджмент стандартлари бўйича ўқитилди ва билим сертификатларини олишди.\nКорхонанинг халқаро стандартларга мувофиқлиги бўйича “NIKA CERTIFICATION” МЧЖ аудиторлик корхонаси томонидан тўпланган материаллар халқаро миқёсда эътироф этилган Словакия Республикасининг “АSTRAIA certifiсation” халқаро сертификатлаш идорасига тақдим этилди. Халқаро сертификатлаш органининг ижобий хулосасига асосан, “Андижон нефть базаси” МЧЖга 2020 йилнинг 25 мартида ISO 9001, ISO 45001 ва ISO 14001 мувофиқлик сертификатлари тантанали равишда топширилди.\n2020 йилда жорий этилган халқаро менежмент стандартлари бўйича “Андижон нефть базаси” МЧЖда қуйидаги ишлар амалга оширилди:\nISO 9001 “Сифат менежменти тизими” бўйича:\n– юзага келиши эҳтимоли бор хавф ва имкониятлар ўрганилиб, бартараф этиш сифати амалга оширилди;\n– истеъмолчилар билан шартномалар тузилди;\n– маҳсулотларни етказиб бериш бўйича шартнома тузиш жараёнида ижобий натижалар амалга оширилди ва мижозларнинг сўровномалари орқали уларнинг эҳтиёжини қондириш даражаси оширилди;\n– жамиятда 2020 йил давомида истеъмолчиларнинг талабини тўла қондириш бўйича 15 та сўровнома таҳлил қилинди;\n– нефть маҳсулотини темир йўл вагонларидан тушириш технологиясини такомиллаштириш орқали электр энергиясини 30% га тежашга эришилди;\n– ишлаб чиқариш технологиясини яхшилаш ва юқори сифатли автобензин ишлатилиши туфайли ишлаб чиқариш чиқиндилари камайди;\n– таснифлагич бўйича ходимларнинг янги лавозим йўриқномалари, иш юритиш қўлланмалари ишлаб чиқилди;\n– лаборатория жиҳозлари ўз вақтида текширувдан ўтказилди;\n– янгиланган ГОСТ ва бошқа норматив-ҳуқуқий меъёрий ҳужжатларни ўз вақтида тадбиқ этиш ишлари олиб борилди;\n– истеъмолчилар томонидан рекламациялар, арз ва шикоятлар бўлмади;\n– манфаатдор томонлар, корхона контекси аниқланди;\n– интеграциялашган бошқарув тизимини (ИБТ) стратегик режалаштириш ва бошқариш жараёни, корхонада “Нефть маҳсулотларини қабул қилиш, сақлаш ва тарқатиш жараёни” қайта кўриб чиқилди.\nISO 45001 “Соғлиқни сақлаш ва меҳнат хавфсизлигини бошқариш тизими” бўйича:\n– соғлиқни сақлаш ва меҳнат хавфсизлигини таъминлаш бўйича электр ускуна ва жиҳозларни электр хавфсизлиги бўйича ўз вақтида профилактик текшируви олиб борилди (қўлқоплар, гиламчалар, диэлектрик этиклар ва бошқалар);\n– жорий йилда бахтсиз ҳодисалар рўй бермади;\n– соғлиқни сақлаш ва меҳнат хавфсизлигини таъминлаш бўйича хавф-хатар чораси (риск) ишлаб чиқилди;\n– муҳандис-техник ва ишчи-ходимлар ўз вақтида ёзги ва қишки махсус кийим, оёқ кийим ва шахсий ҳимоя воситалари билан таъминланди;\n– ноқулай меҳнат шароитида ишлаётган ишчи-ходимлар хўжалик совуни ва кукун (порошок) билан таъминланди;\n– 2020 йил март ойидан бери корхона ва унинг тасарруфидаги объектларга COVID-19 пандемияга қарши чора-тадбирлар режаси ишлаб чиқилди, ишчи-ходимларга антисептик, ҳимоя қўлқоп ва бир маротабалик ҳимоя ниқоб воситалари тарқатилмоқда;\n– барча муҳандис-техник ва ишчи-ходимлар ўз вақтида тиббий кўрикдан ўтказилди;\n– автохўжаликда тиббиёт ходимлари учун янги бино ҳамда ишчилар учун янги ювиниш-ечиниш хоналари ва ҳожатхоналар қурилди;\n– меҳнат таътиллари ўз вақтида берилмоқда;\n– таътилга чиқишда қўшимча равишда 1 ойлик маош миқдорида ёрдам пули берилмоқда;\n– ишчи-ходимларга дам олиш масканларига бориш учун имтиёзли йўлланмалар берилмоқда;\n– “АДТИ” клиникаси билан тузилган шартномага асосан, ушбу даволаш масканида хўжалик органлари маблағлари ҳисобидан ишчи-ходимларнинг соғлиқларини тиклаш ва даволанишлари йўлга қўйилди.\nISO 14001 “Атроф-муҳитни бошқариш тизими” бўйича:\n– атроф-муҳитни бошқариш тизими, улардан фойдаланиш бўйича талаблар ва кўрсатмаларга кўра, экологик жиҳатлар, соғлиқ учун хавфлар, экологик жиҳатларни аниқлаш тартиби ишлаб чиқилди;\n– экологик аспектлар, экологик жараёндаги хавфларни индентификациялаш ишлари бажарилди;\n– қоғоз, пластик ва аралаш чиқиндиларни алоҳида йиғиш ва сақлаш учун контейнер қутилари ташкил этилди;\n– тасодифий авариявий чиқиндилар мавжуд бўлмади;\n– автомобиль шиналари, рангли ва қора металл чиқиндилари, аккумуляторлар, лампалар ва сиғим ости чиқиндилари утилизация қилиш ва қайта ишлаш учун топширилди;\n– нефть маҳсулотларининг сиғимларда парланиши, табиий йўқотишни камайтириш учун чора-тадбирлар ишлаб чиқилди, сиғимларни 95% ҳажмгача тўлдириш, ускуна ва жиҳозларнинг герметиклигини таъминлаш, профилактика ишлари орқали атмосферага автобензин парларининг чиқиши камайтирилди;\n– кўп поғонали тозалаш иншооти қайта таъмирланди;\n– корхона ва унинг объектларида 150 туп дарахт, 30 туп арча ва 1400 та гул кўчатлари экилди.\nКорхонанинг интеграциялашган менежмент тизимини олиб бориш бўйича 2019 йилда “Андижон нефть базаси” МЧЖнинг “СИЁСАТИ” ишлаб чиқилди.\nКорхонада ички ва кузатув аудитлари ҳар йили ўтказилиб келинмоқда.\nКорхонанинг 16 нафар муҳандис-техник ходимларини ISO 9001, ISO 45001 ва ISO 14001 халқаро менежмент стандартлари бўйича ўқитиш ишлари режалаштирилган.\nҲозирги кунда корхонани ривожлантириш, илғор технологияларни, халқаро менежмент стандартларини тадбиқ этиш соҳасида фаол ишлар олиб борилмоқда.\n“Андижон нефт базаси” Меҳнат муҳофазаси ва техника хавфсизлиги етакчи мутахассиси Қаҳрамонжон Тўхтабоев\nFebruary 6, 2021, 12:00


Мирзиёев хусусий тиббиёт муассасаларига туғруқлар билан шуғулланишга рухсат берди Ўзбекистон янгиликлари\nМирзиёев хусусий тиббиёт муассасаларига туғруқлар билан шуғулланишга рухсат берди\nЎзбекистон, Тошкент – Batafsil.uz ЯА. Ўзбекистонда хусусий тиббиёт муассасаларига туғруқларни қабул қилишга рухсат берилди. Бу ҳақида Batafsil.uz мухбири хабар қилмоқда.\nМазкур ўзгариш Ўзбекистон Республикаси Президентининг “Репродуктив ёшдаги аёллар, ҳомиладорлар ва болаларга кўрсатиладиган тиббий ёрдам сифатини ошириш ва кўламини янада кенгайтириш тўғрисида”ги қарорига асосан амалга ошади.\nТуғруқни қабул қилиш тиббий фаолият тури билан шуғулланиш фақат Жаҳон соғлиқни сақлаш ташкилотининг “Хавфсиз оналик” стратегияси талабларига риоя этилишини таъминлай оладиган тиббиёт муассасаларига рухсат этилади.\nБундан ташқари, мазкур тоифадаги тиббиёт муассасалари туғруқ, жонлантириш, чақалоқларни жонлантириш, муддатига етмай туғилган чақалоқларни парвариш қилиш, эндовизуал гинекология бўлимлари, поликлиника, бактериологик ва клиник-биокимё лабораториялари ҳамда юқори малакали тиббиёт ходимлари мавжуд бўлган, шунингдек, соғлиқни сақлаш ва ФҲДЁ органлари ўртасида туғилиш ва ўлим тўғрисида электрон маълумотлар алмашинуви дастурини доимий юритиш каби имкониятларга эга бўлиши лозим.


Путин яна президент сифатида сайланиши мумкин?! - Халқ сўзи\n22:03 11 Март 2020 Дунё\nРоссияда янги конституция қабул қилингандан кейин амалдаги президент Владимир Путиннинг аввал президент сифатида сайланган муддатлари бекор қилинади. Яъни Владимир Владимирович яна кетма-кет икки муддатга сайлана олади.\n“Мен президентлик муддатининг чекланишини Конституциядан олиб ташлашни мақсадга мувофиқ эмас деб биламан“, — деди Путин Давлат думасида чиқиш қилганида. Бироқ у собиқ давлат раҳбари, агар Конститутсиявий суд томонидан маъқулланган бўлса, янгиланган Конституцияга мувофиқ, янги рақобатдош сайловларда қатнашиши кераклигини айтди.\nДавлат Думаси Конституцияга киритилган ўзгартиришлар тасдиқлангандан сўнг дарҳол кенгайтирилган ваколатларга эга бўлади, аммо бу муддатидан олдин сайловлар дегани эмас, деди президент.\nЯнварь ойи охирида Путин Давлат думасига Конституцияга тузатишлар киритиш тўғрисида қонун лойиҳасини тақдим этганди. Ўзгартиришлар конституциявий тузумнинг асосларини, инсон ва фуқаронинг ҳуқуқ ва эркинликларини мустаҳкамлайдиган қоидаларни ишлаб чиқишга қаратилган. Президент МСКга овоз беришга тайёргарлик кўришни ташкил қилиш юзасидан топшириқлар берди. Давлат Думаси 22 апрель умумхалқ референдумини ўтказиш ҳақидаги таклифни қўллаб-қувватлади, бу кун дам олиш куни бўлади.


Аллоҳнинг исм ва сифатлари: Мўҳаймин исмининг маъноси\nBy Муҳаммад Ҳабибуллоҳ on 12/16/2015 АЛЛОХНИНГ ИСМ ВА СИФАТЛАРИ АҚИДА ИСМЛАРНИНГ МАЪНОЛАРИ\nМўҳаймин сўзи арабча “ҳаймана” сўзидан олинган бўлиб, хавфу хатарлардан сақловчи, кузатиб турувчи ҳамда сақловчи маъноларини ифодалайди.\nАллоҳ таолонинг Мўҳаймин исми Қуръони Каримда бир марта, Ҳашр сурасининг 23-оятида зикр қилинган: “У Аллоҳ шундай зотдирки, ундан бошқа ҳеч қандай илоҳ йўқ. У Малик (яъни ёлғиз Подшоҳ), Қуддус (яъни барча айбу нуқсонлардан Пок), Салом, Мўъмин, Муҳаймин, Азиз, Жаббор ва Мутакаббирдир”.\nИбн Жарир роҳимаҳуллоҳ шундай дейди: “Ҳаймана – сақлаш ва кузатиб туриш дегани…”.\nИбн Касир роҳимаҳуллоҳ айтади: “Ибн Аббос розияллоҳу анҳумо ва бошқа бир қанча муфассирларнинг айтишларича, Муҳаймин – бандаларининг қилаётган ишларини кузатиб турувчи зотдир…”.\nСаъдий роҳимаҳуллоҳ айтади: “Мўҳаймин – энг махфий ишларни ва қалбдан кечаётган нарсаларни билувчи, барча нарсаларни биладиган зот”.\nҒазолий роҳимаҳуллоҳ шундай деган: “Учта сифатга эга бўлган зотга Муҳаймин дейилади:\n1) Ҳамма нарсани билиб туриш;\n2) Шу нарсалар учун фойдали ишларни қила олиш;\n3) Шу фойдали ишларни давомий амалга ошириб туриш. Бу учта сифатга Аллоҳ таолодан бошқа ҳеч ким эга бўла олмайди”.\nАллоҳ таоло Муҳаймин исмининнг барча луғавий маъноларига эгадир. У бандаларининг барча ишларига гувоҳ, у ишларни кўриб туради. У қалбдан кечаётган нарсаларни ҳам билади. Бу ҳақда Бақара сурасининг 73-оятида шундай дейилган: “Аллоҳ сизлар қилаётган ишлардан бехабар эмас!”. Ҳатто дарахтдан тўкилаётган баргларни ҳам Аллоҳ таоло билиб туради. Бу ҳақда Анъом сурасининг 59-оятида Аллоҳ таоло шундай деган: “У қуруқлик ва денгиздаги (барча) нарсаларни билади. Бирон бир барг (шохидан) узилиб тушса ҳам, У зот уни билади…”. Эй бизнинг барча ишларимизни кўриб-кузатиб турган Зот, гуноҳларимизни Ўзинг авф эт!\n “Тафсири Ибн Касир” 4-жилд, 343-бет.\n “Шарҳул Асмо” китоби, 192-194-бетлар.\nAvvalgi maqola3-дарс. Аллоҳнинг исм ва сифатлари: «Ҳаким» (Шайх Содиқ Самарқандий) (АУДИО)\nKeyingi maqola Дурузларнинг таърифи


Саховат уйи учун\n“Уильям Шекспир дунёси” 30.04.2019 08:04\n2019 йил 30 апрель куни Аҳмад Фарғоний номидаги вилоят ахборот-кутубхона маркази хорижий адабиётлар залида “Уильям Шекспир дунёси” мавзусига бағишланган тадбир бўлиб ўтди.\nМана уч асрдан буён барча тилларда Шекспир исми жаранглайди. Шекспир- дунёдаги энг машҳур ҳорижий ёзувчилардан биридир. Шекспир инглиз гуманистикаси асосчиси ҳисобланади. Унинг барча асарлари инсонга бўлган ишонч ва унга ҳурмат билан тўладир.\nТадбирни хорижий адабиётлар зали етакчи кутубхоначиси Д.Дадажонова олиб борди. У фойдаланувчиларга Уильям Шекспир ҳаёти ва ижоди ҳамда унинг машҳур асарлари ҳақида тақдимот намойиш этди. Д.Дадажонова тақдимот орқали ёзувчининг ҳаёти ва асарларининг муайян босқичлари ҳақида ҳикоя қилиб берди. Ёзувчининг адабий мероси 2 та шеър, 154 та пьеса ва 37 та асарлардан иборат эканлиги айтиб ўтилди. Бир неча асрлар давомида Шекспирнинг шеърлари кўшиқ қилиб куйлаб келинмоқда, барча театрларда унинг пьесалари саҳналаштирилмоқда. Унинг Гамлет, Отелло, Қирол Лир каби машҳур асарларида рол ижро этиш кўплаб актёрларнинг орзусидир.\nШунингдек, тадбирда расмли китоб кўргазмаси ташкил этилиб, фойдаланувчиларга Шекспирнинг инглиз тилидаги асарлари ва Михаил Врубелнинг ёзувчининг саҳналаштирилган асарларидан фотолавҳалар жамланмаси намойиш этилди.


22:33 / 19.11.2017\nҲафтанинг асосий воқеаларидан бири — Президент Шавкат Мирзиёев раислигида 15 ноябрь куни мамлакатимизда ҳуқуқбузарликлар профилактикаси ва жиноятчиликка қарши курашиш борасида белгиланган вазифалар ижроси, бу борада мавжуд муаммолар ва уларни ҳал этиш масалаларига бағишланган видеоселектор йиғилиши ўтказилди\nШ.Мирзиёев: 2017 йилнинг 10 ойида умумий жиноятлар сони ўтган йилга нисбатан 14 фоизга камайган, 22 минг ёшлар жиноятга қўл урган\n«Маҳалла посбони» жамоатчилик тузилмасининг иш самарадорлиги оширилади\nШавкат Мирзиёев бунёдкорлик ва ободонлаштириш ишларини кўздан кечириш, янги қурилаётган уй-жойлар ва бошқа объектлар билан танишиш мақсадида Тошкент шаҳрининг Сергели туманига борди.\nШ.Мирзиёев: «Бу уйларни кўз-кўз қилиш учун эмас, аҳоли манфатларини ўйлаб қурмоқдамиз».\nСергелида янги мактаб очилди. Президент мактабгача таълим муассасасига борди\nТошкентнинг ҳар бир туманида 10 тадан замонавий сузиш ҳавзаси қуриш керак\nЎзбекистонда 15 ноябрдан автобензин ва дизел ёқилғиси нархи ўртача 1,5 баробарга оширилди. Бу ҳақда Ўзбекистон ҳукумати қарори чиқарилган. Унга кўра Аи-80 русумидаги бензин нархи 3800 сўмга етади.\nИқтисодиёт, банк ва молия\nЎзбекистон ва қўшни давлатларнинг экспорт ва импорт ҳажми қанча?\nЎзбекистон олтин-валюта захиралари ҳажми 26 миллиард долларга тенг\nХорижий валюта фуқароларга нега нақд кўринишда сотилмаётганига изоҳ берилди\nМирзиёев бош прокурорга икки янги ўринбосар, СВОЖЖДЛҚК департаментига янги бошлиқ тайинлади\nҚорақалпоғистонда Нукус шаҳри ҳокими, республика прокурори ва молия вазири ўзгарди\nMAN Ўзбекистонда шаҳарлараро автобуслар ишлаб чиқаради\nТошкентда Land Cruiser Prado 2018 машинасининг расмий тақдимоти ўтказилди\nҲуқуқ-тартибот ва криминалистика\nЎз қизини хўрлаган отага нисбатан жиноий иш қўзғатилган. У оталик ҳуқуқидан маҳрум этилган\nТошкент бозорларида маҳсулотлар учун энг юқори чекланган нархлар белгиланди\nРоссияда ўзбекистонлик оиланинг 6 ёшли қизалоғини онасига қайтариб беришмаяпти\nҲафтанинг муҳим янгилиги — Зимбабведа 37 йилдан буён ҳукмронлик қилиб келган диктатор Роберт Мугабенинг ағдарилиши бўлди. Ҳарбийлар пойтахни қўлга олишди ва Мугабени уй қамоғига ташлашди.\nЗимбабведа президент Мугабе қамоққа олинган.\n«Жодули давлат тўнтариши». Диктатордан воз кечишди.\n«Дунёдаги энг шафқатсиз мустабид раҳбар» — Мугабедан қолган «мерос»\nЗимбабведа давлат тўнтариши — «Тимсоҳ» Мугабени «еб қўйди» .\nУ истеъфога чиқишдан бош тортмоқда.\nМугабе ҳарбийлардан «ҳокимиятда яна жичча қолишни» сўради.\nЗимбабведа минглаб кишилар Мугабенинг ағдарилишини нишонлашмоқда.\nБошқа хабар ва янгиликлар\nЭрондаги зилзила қурбонлари сони 400 кишидан ошди. Эронда тезкор-қутқарув гуруҳи ишини якунлади, талафотлар ҳисоблаб чиқилди. Фожиа қурбонлари сони яна ортди\nЎмурбек Бабанов «Республика — Ата Журт» фракцияси раҳбарлигини тарк этди\nАтамбоев баёнотлари: «Бу алаҳлаш ва Қозоғистон раҳбарияти хархашаси», «Ўзбекистон билан бирга кредитларни қўрқмасдан олиш керак«\nДунёдаги барча бойликларнинг ярмига 1 фоизгина одамлар эгалик қилмоқда. Ер аҳолисининг умумий бойлиги рекорд даражага етди\n500 килоли қизни шифохонага олиб бориш учун уй деворини бузишга тўғри келди\nСаломатлик ва медицина янгиликлари\nКриштиану Роналду тўртинчи бор ота бўлди\nБуффон йиғлаб хайрлашди. Мундиални ўтказиб юборадиган бошқа юлдузлар


Жамшид Саидов: Назорат учрашувларида натижадан кўра, амалиёт муҳимдир » Скачать музыку бесплатно новинки музыки 2016-2017\nЖамшид Саидов: Назорат учрашувларида натижадан кўра, амалиёт муҳимдир\nКомментариев: 0 Просмотров: 239 Дата: 31-01-2016, 15:50 Бугун пойтахтда тайёргарлик кўраётган “Бухоро” жамоаси “Пахтакор”га қарши назорат учрашуви ўтказди. Мазкур баҳсда “шерлар” кичик 1:0 ҳисобида ғалаба қозонди. Учрашувдан кейин “Бухоро” бош мураббийи Жамшид Саидов билан суҳбатлашдик. - Бугун навбатдаги йиғин якунлари олдидан сўнгги назорат учрашуви эди. Шу боисдан футболчиларга имконият бердик. Асосийси, уларнинг имкониятларини яна бир маротаба синовдан ўтказдик. Айтиш керакки, улар ёмон ҳаракат қилишмади. Назорат учрашувларида натижадан кўра, ўйинчиларнинг амалиётга эга бўлишлари муҳим ҳисобланади.- Клубда кўрикда бўлган Саҳоб Жўраев нима учун “Бухоро”да қолмади? - Ҳозирда жамоамизда қатор футболчиларни қўшиб олдик. Шу боисдан айрим ўйинчиларга жавоб бердик. Саҳоб Жўраев, Маъруф Муродов, Отабек Нарзуллаевлар тарк этишди. Албатта, бу футболчилар заҳирада ўтиришлари керак эмас. Шуни инобатга олиб, жавоб бердик.- Ҳужумчи Алишер Шоғуломовни тақдири нима бўлди? - Ҳали олдинда йиғинларимиз кутиб турибди. Шоғуломов мазкур йиғинларда ўзини кўрсата олса, албатта жамоада қолади. - деб хабар бермоқда Stadion.uz нашри.


ОАВ: Ла Лига 12 июнь куни Андалусия дербиси билан бошланади – ВОҲА\nИспания Ла лигаси 12 июнь куни қайта бошланади. Бу ҳақда Cadena Cope хабар тарқатди.\nМанбага кўра, карантиндан кейинги илк ўйин 12 июнь, жума куни бўлиб ўтади. Ўша куни «Севилья» ва «Бетис» жамоалари тўқнаш келишади.\nИспания 28 май куни мавсумни давом эттириш учун расмий ҳужжатни олади ва чемпионат тақвими маълум бўлади.


Murad Buildings Игорь Манннинг семинарида 20 нафар ўқитувчининг иштирок этишини молиялаштирмоқда\n01:14 / 24.07.2015\nMurad Buildings қурилиш компанияси Тошкентдаги олий таълим муассасаларининг 20 нафар ўқитувчисининг 28 июлда бўлиб ўтадиган маркетинг бўйича мураббий Игорь Манннинг семинарларида иштирок этишларига ҳомийлик қилмоқда.\n“Биз ўқитувчилар олган билимлари ва малакаларини ўзларининг талабаларига етказадилар, деб умид билдирамиз. Бу талабалар ўз навбатида эгаллаган билим ва малакаларни амалиётда ва келгусида ўз бизнесларини ташкил этишда қўллайдилар. Замонавий бизнес-технологияларга эга маънан ривожланган ёшлар мамлакат иқтисодиётини ривожлантириш ва умуман жамиятнинг гуллаб-яшнаши учун энг яхши асосдир”, деб айтди Murad Buildings компаниясининг асосчиси Муродхон Назаров.\nMurad Buildings компаниясининг асосчиси Муродхон Назаров\nЎқитувчилар учун бундай бизнес-семинарда иштирок этиш Игорь Манн шахсий тажрибасидан олинган амалий мисоллар билан ўз назарий билимларини мустақкамлаш учун яхши имкониятдир.\nЎқитувчилардан ҳар бири ўзига берилган имкониятни юқори баҳолади ва Murad Buildings компаниясига ўз миннатдорчилигини билдирди.\nИгорь Манн — Россиянинг энг таниқли маркетологи ва шу билан бирга маркетинг бўйича кўплаб китоблар муаллифи ҳисобланади. Манн турли давлатларда маркетинг бўйича корпоратив ва очиқ тренинглар ўтказади.


Тарихий яқинлигимиз бугун ҳаётга кўчмоқда — Шавкат Мирзиёев – Газета.uz\nТарихий яқинлигимиз бугун ҳаётга кўчмоқда — Шавкат Мирзиёев\nДушанбедаги «Қасри Миллат» қароргоҳида Ўзбекистон ва Тожикистон президентлари тор доирадаги учрашувини ўтказдилар. Шавкат Мирзиёев Эмомали Раҳмонни Ўзбекистонга жавоб ташрифи билан келишга таклиф қилди.\n10 июн 2021, 14:30 Сиёсат\nДушанбе шаҳридаги «Қасри Миллат» қароргоҳида президент Шавкат Мирзиёевни расмий кутиб олиш маросими бўлди. Фахрий қоровул саф тортди, икки мамлакат давлат мадҳиялари янгради, дея хабар бермоқда президент матбуот хизмати.\n«Сўнг Шавкат Мирзиёев ва Эмомали Раҳмоннинг тор доирадаги учрашуви бошланди. Унда давлат раҳбарлари Ўзбекистон ва Тожикистон стратегик шериклиги ва кўп қиррали ҳамкорлигининг барча жиҳатларини кўриб чиқдилар, сиёсий мулоқотни янада мустаҳкамлаш, савдо-иқтисодий ва инвестициявий ҳамкорликни ривожлантириш, маданий-гуманитар алоқаларни кенгайтиришга алоҳида эътибор қаратдилар», — дейилади хабарда.\nДавлат раҳбарлари Марказий Осиёда хавфсизлик, барқарорлик ва изчил тараққиётни таъминлаш, халқаро ва минтақавий тузилмалар доирасида ҳамкорлик қилиш масалалари юзасидан фикр алмашишди.\n«Қабул қилган барча қарорларимиз амалга ошмоқда. Ўтган даврда икки томонлама муносабатларда кўп нарса ўзгарди. Буни рақамлар ҳам айтиб турибди. 2017 йилда товар айирбошлаш 70 млн доллар бўлган бўлса, 2020 йилда, мураккаб пандемия йилида ушбу кўрсаткич илк бор 500 млн долларга етди. Биз ушбу ташрифга жуда жиддий тайёргарлик кўрдик. Ҳудудлар форуми муваффақиятли ўтказилди, қиймати қарийб 700 млн доллар бўлган аниқ лойиҳа ва шартномалар имзоланди. Маданий-гуманитар алоқалар ҳақида айтсак, биринчи бор Тожикистонда Ўзбекистон киноси кунлари муваффақиятли ўтди, яқин орада мамлакатларимиз ёшлари Фарғона водийсида учрашади. Бир сўз билан айтганда, тарихий яқинлигимиз бугун ҳаётга кўчмоқда», — деди Шавкат Мирзиёев.\n«Ўзбекистон — бизнинг стратегик шеригимиз ва ишончли қўшнимиз. Тожикистон-Ўзбекистон муносабатлари бугун жадал ривожланаётганидан мамнунмиз. Савдо-иқтисодий алоқалар кенгаймоқда. Маданий-гуманитар соҳадаги ўзаро муносабатлар мустаҳкамланмоқда. Мамлакатларимиз минтақавий хавфсизлик борасида ўзаро мувофиқлашиб, яқиндан ҳамкорлик қилиб келаётганини алоҳида қайд этмоқчиман. Бугун сиз билан муносабатларимизнинг ҳолати ва истиқболларини ҳамда халқаро ва минтақавий масалаларни муҳокама қилишга тайёрман», — дея таъкидлади Эмомали Раҳмон.\nПрезидент Шавкат Мирзиёев Тожикистон мустақиллигининг бўлажак 30 йиллиги билан табриклади ва Эмомали Раҳмонни ўзи учун қулай вақтда жавоб ташрифи билан Ўзбекистонга боришга таклиф этди.


Иброҳим ал-Хоразмий -\nАбу Исҳоқ Иброҳим ибн Бемор ал-Хоразмий Хоразмда қози бўлганлар. Ниҳоятда адолатли, кўп ҳадис билувчи ва таниқли шоир эдилар. Балхда Али ибн Мусодан ҳадис илмидан таълим олганлар. Осим ал-Аҳвалдан эса ҳадис ривоят қилганлар. Бу киши ривоят қилган ҳадисларга ҳужжат-далил керак эмас эди.


Равшан Эрматов: Нестор Питана финални яхши бошқарди. Пенальти 50/50 - Халқ сўзи\nРавшан Эрматов: Нестор Питана финални яхши бошқарди. Пенальти 50/50\n12:41 16 Июль 2018 Спорт\nКеча Россияда якунланган футбол бўйича жаҳон чемпионати финалида ҳакам томонидан белгиланган 11 метрлик жарима тўпи футбол мухлислари ва мутахассислари томонидан кенг муҳокама қилинмоқда. Айримлар бу ерда пенальти бор деса, айримлар аргентиналик ҳакам Нестор Питананинг хато қилганини айтишмоқда. Хўш бу ерда ҳақиқатдан ҳам пенальти бормиди?\nФутбол бўйича Россияда бўлиб ўтган жаҳон чемпионатида иккита, умуман мундиалларда жами 11 баҳсни ўйинни бошқариб жаҳон рекордини ўрнатган ҳамюртимиз, тажрибали ФИФА рефериси Рашван Эрматов бу вазиятни қуйидаги изоҳлади.\n“Аввало, шуни айтишим керакки, Россия жаҳон чемпионатини зўр ташкил қилди. Нестор Питанага келсак ўйинни яхши бошқарди. Пенальти баҳсли вазият бўлди. Бу 50/50 жуда қийин вазият”, - дейди Равшан Эрматов Халқаро пресс клуб томонидан ташкил этилган “ФИФА жаҳон чемпионати—2018”: Миллионлар ўйини, жонли трансляция ва футбол завқи” мавзуидаги матбуот анжуманида.


Шавкат Мирзиёев Путиннинг Самарқандга ташрифига изоҳ берди. » Zavq.Uz Biz bilan yanada ZAVQLI ! I Tas-ix\nШавкат Мирзиёев Путиннинг Самарқандга ташрифига изоҳ берди.\nЎзбекистон ҳукумати раҳбари Шавкат Мирзиёев Россия президенти Владимир Путинга шахсан Самарқандга ташриф буюргани учун миннатдорчилик билдирди\nРоссия Ўзбекистон учун стратегик ҳамкор ва иттифоқчи бўлган, эндиликда бу фаолият давом эттирилади, дея Шавкат Мирзиёев сўзларидан иқтибос келтирмоқда «Спутник» агентлиги.\nАввал хабар қилганимиздек, РФ президенти Владимир Путин 6-сентябрь куни G20 саммитида иштирок этиб қайтишда Самарқандга киргани ҳақида хабар қилинган эди.\nУ, Ислом Каримов вафоти муносабати билан унга таъзим бажо келтириш мақсадида Ўзбекистонга келган.\n«Сизнинг бугунги ташрифингиз кўп нарсани англатади ва биз жуда миннатдормиз. Бу бизнинг бошимизга тушган оғир мусибатли дамларда ҳақиқий дўстнинг елкам-елка туришини англатади», — деган Ўзбекистон бош вазири Путин билан учрашувда.\nМирзиёев, шунингдек, РФ бош вазири Дмитрий Медведевнинг ташрифи учун ҳам миннатдорчилик билдирган.\n«Биз кеча Хитойда берган интервьюнгизни кўриб, ҳурматли Ислом Абдуғаниевич ҳақида сўзлаган ижобий фикрларингизни эшитдик. Сиз айтгандек, ўтган йиллар давомида Ўзбекистон ва Россия ўртасида ўзаро алоқаларнинг жиддий тузилмаси шаклланган», — деб таъкидлаган Мирзиёев.\nРеспублика бош вазирининг таъкидлашича, Ўзбекистоннинг Россия билан алоқалари «стратегик ҳамкорлик ва иттифоқчилик мақомида бўлган ва шундай бўлиб қолади».\n«Сизнинг Ўзбекистонга шундай оғир дамларда келишингиз, ҳурматли президентимиз ва ўзбек халқига шахсий муносабатингиз қандай эканини билдиради. Бугун Тошкентда ҳам, Самарқанд ва мамлакат бўйлаб сизнинг ташрифингизни фахр билан тилга олишмоқда», — деган Ўзбекистон ҳукумати раиси.


Фарзанд асраб олган оилаларни солиқлардан озод қилиш таклифи билдирилди – Газета.uz\nLotinchada 20 октябр 2021, 18:55 Жамият\n20 октябрь куни Сенатнинг 20-ялпи мажлисида Миллий гвардия қўмондони, генерал-майор Рустам Жўраев бола асраб олаётган оилаларга бир қатор имтиёзлар бериш ва солиқлардан озод этишни таклиф қилди.\n«Бу муаммолар бир кунда пайдо бўлмаган. Уни ечимини топиш ва ҳал этишга ҳам маълум муддат вақт кетади. Меҳрибонлик уйлари, Болалар шаҳарчалари, Болалар уйлари, SOS болалар маҳаллалари ҳам болани ота-она меҳри билан ҳақиқий оила муҳитида тарбиялашдек тўлиқ имкониятни бермайди», — деди у.\nШундан келиб чиқиб, Миллий гвардия раҳбари ўз таклифларини билдириб ўтди.\n«Биринчи навбатда болани меҳрибонлик муассасаларига топширишдан олдин маҳалла фаоллари, халқ таълими ва бошқа мутасадди ташкилотлар ҳамкорлигида болани ўз оиласида қолдириш ёки яқин қариндошига васийликка бериш чораларини кўришлари шарт», — деди у.\nТаъкидланишича, бунинг имкони бўлмаган ҳолдагина фақат вақтинча 3 ойгача муддатга профессионал оилавий болалар уйига топшириб, шу вақт ичида, агарда бола етим бўлмаса, унинг отаси ёки онасига ёҳуд яқин қариндошларига керакли моддий ва маънавий ёрдам кўрсатиб, уларни оилавий шароитини яхшилаб, қайтариш лозим. «Бундай имконият бўлмаган тақдирда, тегишли комиссиялар томонидан яхшилаб ўрганилган оилаларга фарзандликка бериш чораларини кўриш керак бўлади», — деди у.\n«Иккинчи навбатда, бундай тизимни яратиш билан бирга унга параллел равишда болани янги оиласини, ундаги муҳитни, боланинг руҳий ҳолатини ҳар томонлама қатъий мониторинг олиб борадиган комплекс тизимни яратишимиз керак. Жамиятда ижтимоий етимликни олдини олиш учун бундай хавф гуруҳига кирувчи оилаларни олдиндан аниқлаб, уларга манзилли ва мақсадли ёрдам кўрсатиш лозим», — деди Рустам Жўраев.\nУ шунингдек, оила томонидан асраб олинган болаларга тўловлар ва квартиралар берилмаётганини айтди.\n«Болаларни фарзандликка олган оилаларга бериладиган тўловлар, имтиёзлар, компенсациялар тизимини кенгайтириб, айрим солиқларни озод этиш механизмларини такомиллаштириш керак. Бунинг ичида болага бериладиган тўловлар, квартиралар оила асраб олгач тўхтатилади», — деди у.\nУ бола асраб олиш муаммоларига тўхталар экан, оила болани ўзининг фарзанди деб қабул қила олмаётганини таъкидлади.\n«Лекин нимага фарзандликка олиш кам деган масалани ўрганаётганимизда муаммо — тўловлар, имтиёзлар, квартиралар фарзандликка олинганидан кейин бунинг ҳаммаси тўхтатилади. Болага пул ҳам берилмайди, келажакда ҳаттоки квартира бериш ҳам йўқ. Албатта, янги ота-онада „бола вояга етганидан кейин мени мулкимга васийлик қилади“, деган фикр пайдо бўлади», — деди Миллий гвардия қўмондони.\nУнинг фикрича, «фарзандликка олганга ҳам қандайдир пул тўловлари берилса, бола асраб олиш кескин кўпайиб кетади».\n«18 ёшдан 30 ёшгача бўлган битирувчиларни яшаш жойлари бўйича маҳалласидаги «темир дафтар"лари рўйхатига киритиш ҳамда уларга нисбатан ижтимоий ҳимоя дастурларини мукаммал қўлланилишини таъминлаш лозим бўлади. Ўқишга киришда ҳам ижтимоий етимларга ҳам квота беришни кўриб чиқишимиз керак, чунки ҳозирги вақтда фақат чин етимлар учун квота берилган», — деди Рустам Жўраев.\nСенат раиси Танзила Нарбаева юқоридаги таклифларни қўллаб-қувватлаб, кўпроқ SOS болалар маҳаллалари тажрибасидан фойдаланиш лозимлигини таъкидлади.\nСенатнинг мазкур ялпи мажлисида Рустам Жўраев йиллаб навбатда туриш фуқароларни бола сотиб олишга мажбур қилаётгани ҳақида ҳам гапирган эди.\n«Болалар ғамхўрликни тўлиқ ҳис қилаяпти-ми? Афсуски, йўқ». Президент — меҳрибонлик уйлари тарбияланувчилари ҳақида 28 июл 2021, 18:00


“Бухоро”га қарши ўйинда Намозов бригадаси | "NAVBAHOR" FUTBOL JAMOASINING RASMIY WEB SAHIFASI\n“Бухоро”га қарши ўйинда Намозов бригадаси\nПФЛ 25-турдан ўрин олган учрашувларда хизмат қиладиган ҳакамлар рўйхатини эълон қилди. 14 октябрь куни Намангандаги “Марказий” ўйингоҳда бўлиб ўтадиган “Навбаҳор” – “Бухоро” жамоалари ўртасидаги учрашувни тошкентлик Бахтиёр Намозов бошчилигидаги ҳакамлар бригадаси бошқаради. Намозовга қанотларда тошкентлик Руслан Серазетдинов ва қаршилик Артём Калининлар ёрдам беришади. Захирадаги ҳакам сифатида Акобир Шукуруллаев қайд этилган. Назоратчи ҳакамлик Арслон Ҳотамов зимасига юклатилган. Наманганга ПФЛ вакили сифатида Валерий Лёткин ташриф буюради.


Хожикент дам олиш маскани\nМанзил: Тошкент т., Бостанлиқ тумани, Чорвоқ сув омбори, Угам-Чатқол Миллий Боғи\nТаьриф: "Ходжикент" дам олиш маскани Тошкентдан 70 км узоқликдаги Угам Чотқол қўриқхонвсиа жойлашган. Ушбу дам олиш маскани Чорвоқ сўм омборидан узоқ бўлмаган Чимён тоғ қўйнидаги денгиздан 700 м баландликдаги табиатнинг гўзал худудларини ўз ичига олади.\nКорпусларда стандарт ва люкс хоналар мавжуд::\nБир ўринли ва икки ўринли хоналар. Хоналарда алоҳида санузеллар бор (душхона, хожатхона) Ҳар бир хонада кондитсионер мавжуд.\nЛюкс хоналар (2 хоналик) – ётоқхона ва меҳмонхона. Люкс хоналар юмшоқ мебеллар, телевизор и музлатгич билан жиҳозланган. Ҳар бир номерда айвонча бор. Ҳар бир қаватларда телевизорлар ўрнатилган.\nДам олиш масканида меҳмонлар учун очиқ ҳовуз, билярд, стол тенниси, кабеллик ТВ, футбол ва волейбол майдонлари мавжуд. Туристлар бўш вақтларида дам олиш маскани худудида жойлашган чойхонада хуштаьм чойлардан баҳраманд бўлишлари мумкин.\nКомпютер хоналари хам мавжуд. Дам олувчилар учун кечқурунлари кинотеатр ва дискотекалар уюштирилади.\nХудуд атрофларида жойлашган пуллик экскурсиялар\n1. Чорвоқ сув омборига саёҳат\nЧорвоқ сўм омбори ғарбий Тян-Шан тоғлари худудида жойлашган. Ушбу 2 млрд. кубометрлик ноёб денгиз Ўзбекистоннинг дурдонаси ҳисобланади. Дам олувчилар автотранспортда Чорвоқ сув таъминоти орқали кўтарилиб, "Чорвоқ Оромгохи" (Пирамидалар) худудига келадилар. Қумли пляжда қуёш нурларида тобланиб, сув омборида сузиб катамаранлар ва скутерларда сайр қилиб дам олишни яна да кўнгиллиўтказишлари мумкин.\nЖўнаб кетиш -эрталаб соат 9да, қайтиш – тушлик вақтига.\n2. Қизилсувга саёҳат\nБу ноёб саёҳат сизни кўплаб шаршараларга, қайин дарахти боғларига олиб боради. Саёҳат бир кунлик. Дам олувчилар нонуштадан сўнг тушликни ўзлари билан олиб, автотранспорт орқали “Лочин” пансионатига келадилар. Шу ердан Қизилсув дарёси бўйлаб юқорига шаршараларга қараб кўтариладилар ва бу ерда чўмилиб олишлари ҳам мумкин. Кейин яна йўлда юқорига қараб давом этадилар. Қанча юқори чиқган сари қайинли дарахтлар кўпайиб боради. Юқорида тоза ва ёқимли ҳаводан баҳра одишлари мумкин ва тушлик қилишлари мумкин. Ортга яна “Лочин пансионатига келгач уларн кутиб турган автотранспорт яна манзилга етказиб қўяди.\nЖўнаб кетиш -эрталаб соат 9да, қайтиш – кесги овқатга.\n3. Автобусда Белдирсойга Саёҳат\nБелдирсой – пансионат худудидан 35 км узоқликдаг жойлашган бизниг ўзбекча Швецариядир. Дам олувчилар автотранспорт ёрдамида денгиз сатҳидан 1500 м юқорига, Ўрта Осиёдаги энг узун айланма дор йўлига етиб келадилар ва бу ердан денгиз сатҳидан 2100 м баландликга кўтариладилар – бу алп тоғларига тенг майдондир. Сайёхлар тоғ манзарасидан ва Белдирсой дарёсининг шаршараларидан баҳраманд бўладилар.\nЖўнаб кетиш - эрталаб соат 8-30да, қайтиш – тушлиг вақтида.\n2019 йил учун нархлар\nСуткалик хона нархи\nБир кишилик стандарт\nИкки кишилик ЛЮКС\nТўлов нархига қуйидагилар киради:\n3 маҳал овқат;\nЙўлланманинг давомийлиги икки кечадан бошлаб;;\n12 ёшдан ошган болалар учун фўшимча овқат ғ 35 000 сўмдан.\nДам олиш масканига болалар 5 ёшдан ошганда қабул қилинади;;\nМавсўмга қараб нархлар ўзгариб туради;\nЙўлланмаларни бекор қилиш шартлари:\nЖойлашишдан аввал 30 кундан 7 кунгача - йўланма учун тўловнинг 100% и қайтарилади (банк харажатлартнт ҳисобга олган ҳолда);\nЖойлашишдан аввал 7 кундан 3кунгача - йўланма учун тўловнинг 50% и (за вычетом банковских расходов);\nЖойлашишдан аввал 3 кундан кам вақт қолганда – йўлланма учун тўловнинг 100%.


Шоазим Мунавваров: Ҳозирда дунё бўйича Шарқ меросига бўлган қизиқиши тобора ортиб боряпти / Ўзбекистон янгиликлари, энг сўнгги хабарлар\nМАДАНИЯТ 0 Шархлар 1057 кўрилди\nШоазим Мунавваров: Ҳозирда дунё бўйича Шарқ меросига бўлган қизиқиши тобора ортиб боряпти\nАввал хабар берилганидек, жорий йилнинг 6-8 июнь кунлари Россиянинг Санкт-Петербург шаҳрида “Ўзбекистон маданий мероси — халқлар ва мамлакатлар ўртасидаги мулоқотга йўл” Иккинчи Халқаро Конгресси ўтказилади. Конгрессда Ўзбекистон ва хорижий мамлакатлар олимлари, экспертлари, дипломатлари, давлат ва жамоатчилик арбоблари иштирок этиши кутиляпти. Улар орасида Ўзбекистон Республикаси Вазирлар Маҳкамаси ҳузуридаги Ислом цивилизацияси маркази директори Шоазим Мунавваров ҳам бор. Кутилаётган йирик маданий тадбир олдидан олим шундай дейди:\n— 6-8 июнь кунлари Санкт-Петербургда бўлиб ўтадиган “Ўзбекистон маданий мероси — халқлар ва мамлакатлар ўртасидаги мулоқотга йўл” халқаро анжуманида 30 дан ортиқ мамлакатлардан 200 га яқин иштирокчи қатнашиши кутиляпти. Ану шу омилнинг ўзиёқ Ўзбекистондаги диний –амалий-маърифий меросга қаратилаётган эътибор бутун дунёни қанчалик қизиқтираётганидан далолат. Маълумки, Ўзбекистон Президенти ташаббуси билан Имом Бухорий халқаро илмий-тадқиқот маркази, Ислом цивилизацияси маркази ташкил этилди. Уларнинг асосий вазифалари қилиб ўтмиш меросини ўрганиш, уларни тарғиб қилиш, сақлаш ва ислом динининг асл моҳиятини халқимизга, айниқса, ёшларга етказиш вазифалари қўйилди.\nМаданий меросимизнинг жуда катта қисми чет эллардаги музейларда турли тарихий сабабларга кўра сақланиб келиняпти. Мана шу меросимиз билан халқимизни таништириш борасида шу кунгача Конгресс ташкилотчилари, иштирокчилари томонидан катта ишлар амалга оширилди. 10 томдан ортиқ тўпламлар нашр этилди ва халққа, ташкилотларга тарқатилди. Бу жуда катта амалий иш. Эндиликда бу ишларни давом эттириш мақсадида навбатдаги Конгресс ташкил этилмоқда. Ўйлайманки, бу гал ҳам кўзланган мақсадларга эришилади ва муваффақиятли ўтади.\nМарт ойида Лондонда бўлиб қайтдик. Шунда Буюк Британия парламенти аъзоси Муҳаммад Илтаф Шайх жаноблари биз билан учрашувда: “Имом Бухорий авлодлари, яъни ҳозирги ўзбеклар Бухорий асарларини нашр қилиш, шарҳлаш ва тарқатишнинг маънавий ҳуқуқига биринчи навбатда даъво қила оладилар. Ва шунга муносиблар”, деган фикрни билдирдилар.\nЖаҳон бўйича ҳозирда Шарқ меросига, қўлёзмаларига бўлган қизиқиш тобора ошиб боряпти. Шунга муносиб равишда республикамизда улкан ижобий ишлар олиб бориляпти. Бу ишлар ҳақида биз Конгресс давомида иштирокчиларига маълумот тақдим қилиш ниятидамиз.\nКонгресс дастурига яна бир ғайриоддий тадбир киритилган. Бу Санкт-Петербургда Бухоро амири Саид Абдулаҳадхон томонидан вақф тарзида қурилган масжидга ташрифдир. Очиғи, бу ҳақда қисқа маълумотларга кўзимиз тушган бўлсада, лекин шу вақтгача катта аҳамият берилмаганди. Масжидни яқиндан ўрганиш, унинг меъморий жиҳатларини кўриб чиқиш масаласи қўйилмаган эди. Мана энди ана шу камчиликнинг ўрни тўлдирилади. Чунки нима бўлганда ҳам масжид ҳам бизнинг ўтмишдаги меросимиз ҳисобланади.


ҚРИМ-КОНГО КАСАЛЛИГИ ОДАМГА ЮҚАДИ(МИ?) » Иштихон овози газетаси\nҚРИМ-КОНГО КАСАЛЛИГИ ОДАМГА ЮҚАДИ(МИ?)\nҚрим-конго геморрагик иситма касаллиги вирус қўзғатадиган, табиий шароитда каналар орқали юқадиган ўта хавфли юқумли касалликдир. Табиатда йирик ва майда шохли ҳайвонларда учрайдиган геморрагик иситма касаллиги вирусини сақловчи ва ташувчилари ҳисобланади.\nКасаллик вирусини сақловчиси ва ташувчилари қон сўрувчи каналардир. Вируслар каналар организмида сақланиб, авлоддан-авлодга ўтади. Кана ёпишган ҳайвонларда вируснинг қонда пайдо бўлиш жараёни қайд қилинса-да, уларда касаллик белгилари кузатилмайди. Каналар ушбу ҳайвонлар танасида 15-20 кун озиқланиб бўлгач, ҳайвон танасини тарк этади.\nУшбу касаллик одамларга вирус билан зарарланган каналар чақиши натижасида юқади. Касаллик асосан чўпонлар, уларнинг оила аъзолари, қўй-эчкилар қирқимида иштирок этувчилар, моллардаги каналарни қўлда терувчилар, молларни чўмилтиришда иштирок этувчилар, қассоблар, тери ва жун сақловчи омбор ходимлари, овчилар, ветеринария ходимлари ва табиат қучоғида дам олувчилар ўртасида учраши эҳтимоли юқори бўлади.\nКасалликнинг олдини олишда мол парвариши билан шуғулланадиган хонадон ва фермер хўжаликларда каналарга қарши ҳайвонлар, молхоналар, қўра ва қўтонларни мол чўмилтирувчи дорилар билан ҳар 10-15 кунда мунтазам ишлов бериб туриш лозим.\nУй ҳайвонлари билан муомалада бўлганда шахсий гигиена қоидаларига тўлиқ риоя қилиш, зинҳор ҳимояланмаган қўл билан канани олиб ташламаслик лозим.\nҚрим –конго геморрагик иситмасидан сақланинг!


17-12-2018, 18:09, admin\nДунё миқёсида ҳар йили 4,5 миллиондан зиёд киши одам савдоси қурбони бўлади. Ачинарлиси, уларнинг 1,2 миллиондан зиёди болалардир.Бу рақамлар одам савдосигақарши курашиш қанчалик долзарб эканини англатади.Шуни таъкидлаб ўтиш лозимки, Ўзбекистонда одам савдосига қарши курашиш борасида миллий тизим яратилган. Бу давлат ва жамоат ташкилотлари ҳамкорлигини қамраган шундай тизимки, у халқаро ҳамкорлик алоқаларига ҳам алоҳида эътибор қаратади.\nЎзбекистонда одам савдосига қарши курашиш бўйича самарали тизим яратилгани туфайли кейинги ўн йилда 15 мингга яқин кишининг одам савдоси қурбони бўлишининг олди олинган, бу жиноятдан жабрланган 3,5 мингдан ортиқ фуқарога ижтимоий ёрдам кўрсатилган.\nтуман ИИБ Т ва ЭҚК гуруҳи тезкор вакили, капитан.


14 июнь куни халқаро блогерлар куни нишонланди\n14 июнь куни халқаро блогерлар куни нишонланади. Мазкур кунни нишонлаш ғояси 2004 йилда 40та давлатнинг 500дан ортиқ блогерлари мазкур ғояни илгари суришган ва ҳар йили интернет жамоатчилиги мазкур кунни байрам сифатида нишонлайди.\nШу билан бирга 31 август куни халқаро блог куни (Blog Day) сифатида ўтказилади. Мазкур кунда ҳар бир блогер ўз саҳифасида ҳеч бўлмаганда беш нафар бошқа блогердан ҳаволалар келтириб ўтади.\nМазкур кунга бағишлаб «Жаҳон» ахборот агентлиги мақола чоп этди. Мақолада Ўзбекистонда сўнгги йилларда блогерлик соҳасига берилаётган эътибор, унинг ривожланиши, 2014 йилга келиб блогерликнинг қонун билан тасдиқлаб қўйилиши ва яқинда бўлиб ўтган блогерлар чемпионати якунлари ҳақида сўз борган.


ТАРВУЗНИНГ ХОСИЯТЛАРИ. « O'zbekiston ERK Demokratik Partiyasi\n29 July 2012 - 8:20\n“Малҳам” халқ табобати маркази раҳбари, халқ табиби,\nТарвузким ёз ойи жонга ҳаловат,\nЧанқаган одамга беради роҳат.\nЎзининг ҳўл совуқ мижози билан\nТанани совутар, сўнар ҳарорат.\nТарвуз қовоқгулдошлар оиласига мансуб 1 йиллик ўсимлик бўлиб, ер юзида кўп етиштириладиган полиз маҳсулотларидан биридир. Тарвузнинг хўраки, хашаки ва ёввойи турлари бор. Тарвуз Европа, АҚШ, Япония, Хитой, Ҳиндистонда кенг тарқалган. Асосан Волгабўйи, Ғарбий Кавказ, Украинанинг жануби, Молдавия, Жанубий-Шарқий Қозоғистон ва айниқса Ўрта Осиё республикаларида кўплаб экилади.\nТарвуз ер бағирлаб ўсади, унинг палаги 3-4 метр атрофида бўлади. Илдиз ўқ илдиз, барги узун бандли, бўлакли, унинг гули икки жинсли, эркак гуллари палакда Ғуж, тўп-тўп Урғовчилари аксарият якка холда жойлашган бўлади. Аввал эркак сўнг урғочи гуллар, кейинчалик хар иккаласи баравар очилади. Кеч тушгач гултожи барглар ёпилади. Тарвузнинг гуллари хашоратлар ёрдамида чангланади.\nТарвузнинг маданий навлари республикамизда ёз ойларидан то кеч кузга қадар пишади.\nТарвуз ўта хушхўр, шифобахш неъмат. Тарвузнинг таркибида 11% га қадар қанд, витамин В1, В2, С, жумладан, фолат кислотаси, лектин кабилар мавжуд. Булардан ташқари тарвуз шарбатида фосфор, кальций, магний, темир, калий тузлари хам бор.\nҲалқ табобатида тарвуз водянка сариқ касаллиги билан оғриган беморларга тавсия қилинади. Ундан ўт ва сийдик хайдовчи воситаси сифатида фойдаланилади. Тарвузнинг қуритилган пўчоқларидан дамламалар йўғон ичакнинг яллиғланишига қарши восита сифатида ишлатилади. Семиз одамни озишга ёрдам беради. Паришонхотирлик давоси сифатида хам қадрланади.\nТарвуз шарбати ўт пуфаги, буйрак хамда қовуқдаги майда тош ва қумларни нуратиш ва организмдан чиқариб ташлаш хусусиятига эга. Тарвуз қанд фруктоза кўринишида бўлганлиги сабабли, уни диабет билан оғриган беморлар истеъмол қилишлари мумкин. Юрак хамда буйрак касалликлари билан оғриган беморланинг шишганда тарвуз тавсия қилинади. Тарвуз шарбати жигар тўқималарининг енгил хазм бўладиган қандлар билан таъминлайди. Тарвуз таркибидаги фолат кислотаси унинг шифобахшлигини янада оширади. Холин моддаси жигар фаолиятини яхшилаб, ёғ алмашинувига ижобий таъсир кўрсатади.\nҲалқ табобатида тарвуз уруғидан хам фойдаланилади. Унинг уруғлари сут билан яхшилаб аралаштириб истеъмол этилса, бачадондан қон кетишни тўхтатади. Тарвуз уруғининг мағизлари гижжа хайдовчи омиллардандир.\nИлмий тиббиётда тарвуз шарбати подагра ва артритга даво сифатида тавсия этилади. Тарвузнинг қуритилган пўчоқлари билан болаларда учрайдиган калит касаллигини даволашда фойдаланилади. Тарвуз склерозга ва камқонлик касаллигига дармон бағишловчи омил сифатида истеъмол қилинади. Шунингдек ўт, сийдик йўлларида тошдан тозалашда кўплаб истеъмол қилиш буюрилади.\n100 гр қуритилган тарвуз пўчоғи ярим литр қайноқ сув билан дамлаб, совутилади. Сўнгра дамлама шарбатидан ярим стакан миқдорида кунига 4-5 махал ичилади. Бундай муолажа ўткир ва суринкали йўғон ичак яллиғланишида фойдали хисобланади.\nРеспубликамизда тарвузнинг “Мармар”, “Хаит қора”, “Кубо қироли”, “Кўзибой”, “Ўзбекистон 452”, “Йўлдош” каби кўплаб навлари етиштирилмоқда. Бундан ташқари яна бир қатор тарвуз навлари борки улар чорвачиликда озуқа сифатида фойдаланилади.\n“Ўзбекистон 452”-тезпишар нав, серхосил, меваси ўртача катталикда, юмалоқ бўлиб, ранги оч яшил, тўқ яшил белбоғ йўл бор. Тарвузнинг эти пушти, сершарбат, ширин уруғлари заъфарон сариқ 4 рангли, бу нав тарвузнинг сақланиш муддати ўртача. Тарвуз этида 8-9 фоиз қанд моддаси бор. Мазкур нав замбуруғли касалликларга, хамда шўрхок ерларга чидамли. Унинг ўртача оғирлиги 3-5 кг атрофида бўлади.\n“Мармар” нави ўртапишарлиги, серхосиллиги ва яхши сақланиши билан ажралиб туради. Меваси думалоқ, шарсимон, ўртача вазни 4 кг атрофида бўлади. Сирти яшил бўлиб оч яшил доғ учрайди. Эти юмшоқ бўлиб, оч қизғиш рангли уруғи бор. Маззаси ширин, ундаги қанд миқдори 8-8,5 фоизни ташкил этади.\n“Хаит қора” нави…\n“Хаит қора” нави кечпишар бўлиб, жуда яхши сақланадиган сафарбо навлардан хисобланади. Бир дона тарвуз вазни 7-кг 8-кг 15-16 кг гача бўлади. Тарвузнинг кўриниши юмалоқ, тўқ яшил бўлиб, пўсти қалин, сершарбат, ундаги қанд миқдори 10 % га боради. Мева уруғлари йирик, оқ ёки оч сариқ рангда бўлади. Тарвузнинг бу нави қурғоқчиликка анча чидамли бўлиб, серхосилдир.\n“Чавкари”-тезпишар нав бўлиб, пўстини ранги оч яшил, доғлар бор. Унинг меваси ширин, сершарбат, уруғи қора ва йирикдир.\n“Қўзибой”- ўртапишар, серхосил, яшил сақланиши ва сафарбоблиги билан ажралиб турадиган навдир. Меваси йирик, 5-8 кг атрофида, кўриниши юмалоқ, пўсти тўқ яшил, сершарбат, ширин, ундаги қанд миқдори 8,6-9, 7 % бўлиб уруғлари йирик, оқ рангли. Мазкур нав қурғоқчиликка анчагина чидамли бўлиши билан бирга ун-шудринг ва фузароиз касалликларига хам бардошли.\n“Йўлдош”-ўртапишар сафарбоп, декабр-январ ойларигача сақланадиган навдир. Мазкур нав Ўзбекистон олимлари томонидан яратилган бўлиб, Америка оқ тарвузи ва “Қўзибой” нави чачиштириш йўли билан яратилган. Унинг кўриниши юмалоқ, вазни 5 кг атрофида, қўнғура-элептик шаклда, пўсти тўқ яшил рангли ва тўқ яшил белбоғи бўлади. У қурғоқчиликка чидамлидир.\nСафро ва пешоб.\nТарвузким сафро ва пешобни сўндирар хар дам,\nПешоб хайдар ундан еганда одам.\nВужудингга хўллик ато қилар хам.\nСафро билан тўлса меъдаю жигар,\nМижоз қизиб, дам бўлганида логар,\nБу ёмон мижозни ўзгартиришга\nТарвуздан яхшироқ даво йўқ ўтар.\nТарвузга қўшилса искажубин хам,\nИчилса, ярақон топади бархам.\nКуйган сафро хилтин қувиб чиқарар,\nОвқат хазми учун берар ёрдам.\nИсканжубин қўшиб ичилса, эй инсон,\nСийдикни танангда айлайди равон.\nВужудинга тошлар ўрнаган бўлса,\nТошларни майдалаб чиқарар осон.\nТарвуз ейиш вақти\nТарвуз ейиш учун энг яхши замон,\nХар икки овқатнинг ўртаси, ёрон.\nБиринчи овқатинг меъдадан ўтса,\nТарвузни тўхтатмай еявер равон.\nЗарар юз бериши.\nОвқатнинг устидан ейилса хар чоғ,\nОвқат хазм бўлмай туради узоқ,\nНахорда ейилса зарар қилади,\nХусусан, дим хаво хукм сурган чоғ.\nУриғи ва тош.\nХўл-совуқ бўлади уруғда мижоз,\nМоддалар қўзғалса, унга қарши соз.\nИчими беш дирам, тошни қувишда,\nОвқатнинг хазмида марғубу мумтоз.\nТарвузнинг пўчоғин солиб асалга\nМураббо қилсангу берсан касалга,\nБарсан билан вас-вас қувилар ундан,\nХазмга куч берар ўзгармас салга\nЁш оналарга – шарт\nДарвоқеа, бундай таркиби билан фақатгина тарвуз мақтана олмайди, қолаверса, очиғини айтамиз, ундаги витаминлар миқдори жуда ажралиб турувчи эмас. Тарвуз том маънода қимматли фолат кислатаси (ёки В9 витамини) га эга эканлиги муҳитроқки, унингсиз инсон танаси меъёрида ривожланолмайди. Фолацин (ушбу витаминннинг яна бир номи) ДНК ва РНК тузилилмалари учун ниҳоятда зарур, у ҳужайралар бўлинишида иштирок этади ва оқсилларнинг сўрилиши ва қайта ишланишини назорат қилади. Аммо бу кўз илғамас жараёнлар бизга сезилмайди; фолат кислатасининг “кўзга кўринарли” самараси шундаки, у терининг ранги соғлом бўлишини таъминлайди, овқат хазмини яхшилайди ва кўкрак сути ажралишини кўпайтириш билан ёш оналарга фойда беради.\nАйтмоқчи, ҳомиладорларга ҳам В9 сақловчи маҳсулотларни кўпроқ истеъмол қилишни маслаҳат беришади, негаки, бу элементнинг етишмаслиги ҳомиланинг асаб тизими шаклланишини салбий акс этади. Ундан ташқари, ДНК қйта ишлаб чиқилишидаги тўхтаб қолиш (у ҳам фоталацин тақчиллигида содир бўлади) саратон ўсмалари ривожланиши хавфини бирмунча оширади.\nТарвуз микроэлементларга қанчалик бой бўлмасин, унинг асосий таркиби бу сув (85 дан 90 % гача). Шундай экан, у ажойиб тарзда чанқоқни босади ва ёзнинг иссиқ кунларида салқин ичимлик вазифасини бажара олади. Газланган сув ёки кўплаб мева шарбатларидан фарқли равишда, у қийин ҳазм бўлувчи қанд моддаларини сақламайди. Бундай қанд моддалари эса инсулин ишлаб чиқишни талаб этади, демак, тарвузни қанд касалига чалинганлар ҳам чекланган миқдорда истеъмол қилишлари мумкин.\nБошқа томони, унда минерал тузлар бор, яъни тарвуз меъёрий туз-сув мутаносиблигини қўллаб-қувватлайди ва шу билан бирга, буйракларга зиён етказмайди.\nТарвузда мавжуд ҳужайралар, шунингдек ундаги магний ичаклар моторикасини яхшилайди. Ошқозон-ичак йўлида муаммолари бўлган кишиларнинг тарвузни хаддан ташқари истеъмол қилишлари уларда диареяни қўзғатиши мумкин, бу эса– сувсизланиш, демакдир. Бундай ҳолатда тарвуз сиз кутган самаранинг тескарисини кўрсатади.\nМурожат учун телефон +998-74-998-5-998.Электрон почтамиз : abduqodir sattarov<malham53@mail.ru>\n“Малхам” табобати маркази\nрахбари, халқ табиби.


Маҳзуна (1811 — ?) — www.ziyouz.uz\nБош саҳифа Ўзбек шеъриятиЎзбек мумтоз шеъриятиМаҳзуна (1811 — ?)\nМаҳзуна (тахаллуси; асл исм-шарифи Меҳрибон мулла Бошмон қизи, тахминан 1811, Қўқон — ?) — ўзбек шоираси. Қўқоннинг Қатағон даҳа Мулла Бошмон маҳалласидан бўлиб, отаси маҳалла масжиди имоми Мулла Бошмон Охунддир.\nОта-онаси қўлида савод чиқарган, араб, форс тилларини мукаммал ўрганган. Навоий, Жомий, Фузулий ва бошқа ижодидан таъсирланган, ўзбек ва тожик тилларида шеърлар ёзган. Ҳаёти ва ижоди ҳақида «Мажмуаи шоирон» (Фазлий), «Тазкират уш-шуаро» (Ҳашмат) тазкираларида айрим маълумотлар учрайди.\nФазлий тазкирасида Маҳзунанинг оқила ва ҳозиржавоблиги, Қўқонда машҳур шоира эканлиги айтилган. Ҳашмат, Писандий, тарихчи Аҳмаджон тўралар ҳам Маҳзунанинг баркамол шоиралигини хабар қиладилар. Унинг шеърий қобилияти, шахсий фазилатлари ҳақида энг кўп ва илиқ фикрлар ёзиб қолдирган ягона шоир ҳозирча Фазлийдир.\nФазлий: «Гарчи ул заифа бўлса ҳам, нутқининг мазмундорлиги жиҳатидан эркаклардан устундир», дейди. Фазлий билан Маҳзунанинг машҳур мушоираси, «Ошиқ бўлмишам» (ўзбекча) мухаммаси, «Саҳбо» (форсча) ғазалигина бизгача етиб келган. Девони сақланмаган.\n-Юз офарин сўзингга лубби лубоб кўрмай,\nАрзи жамол этарму, ойина об кўрмай?\n— Кимдин чиқар бу сўзлар бағрин кабоб кўрмай,\nГанж ўлмағай муяссар ҳолинг хароб кўрмай.\n-Мастураи суханға пўшидалиғ муносиб,\nМаъни арусини бас ман бениқоб кўрмай.\n— Йўқ айби сўзларимни гар бўлмаса муаддаб,\n-Майгун лабинг ҳадиси маст этди ғойибона,\n-Бир важҳ буки табъим хом асрамиш замона,\nЧархи сипеҳрдин ул ҳеч нечутоб кўрмай.\n— Мундоғки нуктадонсан ким эрди устодинг,\nОй каби нур қилмас то офтоб кўрмай?\n— Кўб наҳрлар йиғилса, даръёйи пурдур ўлғай,\nИлм аҳлидин бу мискин бир шайху шоб кўрмай.\n— Бир нукта айла зоҳир, Фазлийни қўйма Маҳзун,\nТо кетмайин Намангон сандин жавоб кўрмай.\n— Байтулҳазан ичинда узлат тутуб бу Маҳзун\nҚачонким лаъли нобинг сўзда майли нўшханд этди,\nҲазин жону кўнгулни талхкому дардманд этди.\nБути номеҳрибони масти лояъқил чиқиб ваҳким,\nБошимға сакратиб, хоки таним гарди таним гарди саманд этди.\nВафосиз дилрабодин шиква қилсам айб қилманглар\nКи мен жон бердим-у, ағёрни ул аржуманд этди.\nЯмон кўз тегмасун ҳуснумға деб ул хўблар шоҳи,\nЖамоли оташиға донаи холин сипанд этди.\nҲама ушшоқ элин қатл этгали бебок жаллодим\nҚошидин тиғ тортиб, тори кокилдин каманд этди.\nҚиё боқайму ддеб Маҳзун, кўнгул кўп интизор эрди,\nБиҳамдилло, ки мужгон новакидин баҳраманд этди.\nЭмасман чарх даври ичра майдин ҳеч бегона,\nҚуёшнинг косасиддек ўйнагай қўлимда паймона.\nТопилмас ранги сарғайган киши майхонамиз ичра,\nАгар жўш урса майнинг ҳиммати мажлисда мардона.\nЧироғи давлати ўчмас сира сар-сар шамолидин,\nАгар майдин кишининг жоми ичра тушса дурдона.\nФақат қайрилма қошдин ўзгага маст этмагай сажда,\nШунинг-чун бош эгар май даргаҳига ринди мастона.\nЭрурлар бошқа олам қавмидин маънога ошиқлар,\nЧивиндек бўлма, эй Маҳзуна, сен саҳбога парвона.\nМ. Муинзода таржимаси\nДўстлар бир ҳусни бе ҳамтоя ошиқ бўлмишам,\nҲур пайкар бир малак симоя ошиқ бўлмишам,\nНутқи ширин, лаъли руҳ афзоя ошиқ бўлмишам,\nҒамзаси қотил, кўзи шаҳлоя ошиқ бўлмишам,\nҲусн элининг шоҳи бир мирзоя ошиқ бўлмишам.\nКўрган эрмас уйда бир маҳвашни чашми рўзғор,\nХулқи ширин, гулбадан рашки чаман насрин изор,\nНоз ойину тағофул паша, истиғно шиор,\nИлтифот этмас агар юз жон топиб қилсам нисор,\nБир ситамгар шўхи бепарвоя ошиқ бўлмишам.\nОразин очқоч қуёш анворини айлар адам,\nЖон ғизолиға берур ваҳший кўзи таълими рам,\nЛабларини олдида қанду асалдур мисли сам,\nЗулфу қадду оразидин мунфаил боғи эрам,\nКишвари ҳусн ичра бир яктоя ошиқ бўлмишам.\nҚошлари бир-бирға пайванд икки мушкини ҳилол,\nКўзлари юз марғузориға икки ваҳший ғизол,\nҚомати боғИ мурод ичра янги биткан ниҳол,\nОлло-олло ким кўрубдур, бу латофатлу жамол.\nҲусн аро бир мисли нопайдоя ошиқ бўлмишам.\nУшбу ҳайрат бирла кўрган нахли қадди жилвагар,\nБовар этмас гар улус берса шаҳодат, деб башер,\nОрази андоқ мусаффо ким қилиб бўлмас назар,\nБадри рухсорин кўруб, бўлди хижолат бу қамар,\nРашки Юсуф бир бути зебоя ошиқ бўлмишам.\nМаҳваши ҳурлиқо, гулгун қабо, гул пираҳан,\nҚоши истиғно ҳилоли, ғамзаси лашкар шикан,\nҒунчаи хандондур оғзи, тишлари дурри Адан,\nБўлмади бир дам жамолидин ёруғ байтулҳазан,\nТоки ул моҳи жаҳон пероя ошиқ бўлмишам.\nЭй мани Маҳзун мусофирға маломат бе сабаб,\nТутмасам фармонини мардуд этиб айлар ғазаб,\nЖуз ризийи дўст, ишқ аҳлиға не бўлғай талаб,\nЧиққали исломдин зуннор боғлаб йўқ ажаб,\nМенки бир дин офати тарсоя ошиқ бўлмишам.\n← Аввалги Аввалги Дилшоди Барно (1800-1905/06)\nКейинги → Кейинги: Юсуф Сарёмий (1840-1912)


Газга энг бой давлатлар. Ўзбекистон 19-ўринда\nТабиий газ ҳам нефть сингари жаҳон иқтисодида ва инсоният турмушида муҳим роль ўйновчи бойлик ҳисобланади. Аммо табиат бу неъматни ер юзи бўйлаб бир хил тақсимламаган. Дунёда табиий газнинг исботланган захиралари бўйича етакчи давлатларга оид турли хил маълумотлар учрайди. Кимдир бу борада Россияни биринчиликка қўйса, яна қайсидир тадқиқот марказининг ҳисоб-китобларига кўра Эрон бу борада мутлақ етакчи. Шунингдек Қатар ва ҳатто Туркманистонни ҳам табиий газга энг бой ҳисобловчи ташкилотлар бор.


ЮРТ ФАРОВОНЛИГИ ЙЎЛИДА - Ўзбекистон овози газетаси\nДунёнинг кўпгина давлатлари иқтисодиётида ҳали-ҳануз молиявий-иқтисодий инқироз ўз салбий таъсирини кўрсатаётган бир пайтда мамлакатимизда Президентимиз раҳнамолигида амалга оширилаётган ислоҳотлар туфайли иқтисодиётнинг барқарор ўсиш суръатлари таъминланмоқда. Бунда, албатта, юртимиз банк-молия тизимида олиб борилаётган ишлар муҳим аҳамият касб этади.\nМамлакатимиз тижорат банклари томонидан юртимиз равнақи, йўлида амалга оширилаётган чора-тадбирлар, кўрсатилаётган хизмат турлари аҳоли турмуш тарзини яхшиланишига ҳамда халқимиз фаровонлигини оширишга хизмат қиляпти.\nБугунги кунда мамлакатимиз молия бозорида мустаҳкам мавқега эга бўлган «Ўзсаноатқурилишбанк» очиқ акциядорлик тижорат банкининг Сурхондарё минтақавий филиали ва унинг 6 та минибанклари 14 мингдан зиёд хўжалик юритувчи субъектлар аҳолига барча турдаги банк хизматлари кўрсатиб келмоқда. Мижозларнинг аксарият қисми хусусий ва кичик корхоналар, ширкатлар ва жамиятлар, деҳқон ва фермер хўжаликлари, қўшма корхоналар ҳамда якка тартибдаги тадбиркорлардир.\n2013 йил 1 январь ҳолатига вилоят иқтисодиётининг турли соҳаларига йўналтирилган банк кредит қўйилмалари ҳажми 16.7 млрд сўмни ташкил қилди. Бунинг 11.9 млрд сўми узоқ муддатли кредитлардир.\nЖумладан, банк томонидан ўтган йили 6.1 млрд сўм миқдоридаги 20 та инвестицион лойиҳа молиялаштирилди. Мисол тариқасида, вилоятдаги «Кавсар Мадад» хусусий корхонасига қурилиш материаллари ишлаб чиқаришни ташкил этиши учун 160.0 млн сўм, «Агрохизмат Шингдон» қўшма корхонасига 1500.0 млн сўм миқдорида кредит маблағлари ажратилди. Юқоридаги манзилли дастурлар ижроси натижасида қўшимча 348 та янги иш ўрни яратилди.\nШунингдек, вилоятда кичик бизнес ва хусусий тадбиркорликни ривожлантириш, ишлаб чиқаришни қўллаб-қувватлаш борасида амалга оширилаётган ишларда банк минтақавий филиалининг ҳиссаси салмоқли бўлмоқда. 2013 йилда соҳани ривожлантиришга 24.2 млрд сўмдан зиёд кредит маблағлари йўналтирилиши белгиланган.\nПрезидентимизнинг Озиқ-овқат маҳсулотлари ишлаб чиқаришни кенгайтириш ва ички бозорни тўлдириш юзасидан қўшимча чора-тадбирлар тўғрисидаги қарорига асосан 3.3 млрд сўм миқдорида ҳамда Маҳаллий ноозиқ-овқат истеъмол товарлари ишлаб чиқариш кенгайтирилишини рағбатлантириш борасидаги қўшимча чора-тадбирлар тўғрисидаги қарорига асосан, ўтган йили 2.5 млрд сўм миқдорида банк томонидан кредит маблағлари ажратилганлиги натижасида 2013 йили воҳадаги кўплаб ёшлар иш билан таъминланишига эришилди.\nИнвестиция ресурсларининг ғоят муҳим манбаи сифатида аҳолининг нақд пул маблағларини банк омонатларига жалб этишни янада рағбатлантириш бўйича ҳам минтақавий филиал томонидан ибратли ишлар амалга оширилмоқда. Жумладан, ҳозирги пайтда 35 турдаги миллий ва хорижий валютадаги омонатлар жорий қилинган бўлиб, бу омонатларни банкнинг барча филиалларида расмийлаштириш мумкин. Омонатларга қўйилган маблағлар белгиланган муддатларда омонатчиларнинг биринчи талаблари асосида фоизлари ҳисобланган ҳолда қайтарилмоқда. Бу ишлар натижасида аҳоли омонатлари қолдиғи 2013 йил 1 январь ҳолатига ўтган йилнинг шу даврига нисбатан 117 фоизга ўсди. Бу эса аҳолининг банкка бўлган ишончи янада ошиб бораётганидан далолат беради.\nҲар қандай банкнинг обрўси ва рақобатбардошлиги унинг ходимлари томонидан яратилади ва кўп жиҳатдан уларнинг малакаси билан белгиланади. Ҳозирги кунда «Ўзсаноатқурилишбанк» очиқ акциядорлик тижорат банки Сурхондарё минтақавий филиалида юксак малакали ва кўп йиллик иш тажрибасига эга, ўз ишининг билимдонлари фаолият юритмоқда. Ходимлар малакасини ошириш, ҳар томонлама ташкилотчилик қобилиятига эга бўлган ёш мутахассисларни қўллаб-қувватлаш, рағбатлантириш ишларига алоҳида эътибор қаратилмоқда.\nАмалга оширилаётган ишлардан кўриниб турибдики, «Ўзсаноатқурилишбанк» очиқ акциядорлик тижорат банкининг Сурхондарё минтақавий филиали жамоаси Обод турмуш йилида мижозларга сифатли банк хизматлари кўрсатиш, вилоят иқтисодиётининг реал сектори корхоналарини молиявий қўллаб-қувватлаш, кичик бизнес ва хусусий тадбиркорлик субъектлари лойиҳаларини молиялаштириш бўйича ишларни янада фаоллаштиришга ҳаракат қилмоқда.


Андижонда суд биноси олдида очлик эълон қилган блогер аёл бўйича муносабат билдирилди – Газета.uz\n19 январ 2021, 19:02 Жамият\nСудьялар олий кенгаши матбуот хизмати раҳбари Турсунали Акбаров АОКАда бўлиб ўтган брифингда Жиноят ишлари бўйича Андижон шаҳар суди биноси олдида очлик эълон қилиб, ўз норозилигини билдирган Фотима Жўраева масаласида муносабат билдирди.\n15 январь куни Facebook ижтимоий тармоғида ўзини блогер деб таништирган Фотима Жўраева (саҳифасида филолог, хусусий тадбиркор деб қайд этилган) ЖИБ Андижон судида UZ DONG YANG қўшма корхонасининг собиқ раҳбарларига оид ишни 4−5 ой муқаддам лавозимга тайинланган тажрибасиз судья кўраётгани, унга киритилган илтимоснома ва аризалар рад этилганини таъкидлаган. Шу боис, блогер айбланувчилардан сўнг, ўзи ҳам очлик эълон қилишини айтган.\n«Ўзбекистон президенти Шавкат Мирзиёевдан (сўрайман), Ўзбекистонда адолат, ҳақиқат борми? Судларимизда мустақиллик борми? Қачонгача халқимиз бунақа қийналади. Мен ҳам кеча ҳақиқат, адолат учун оч қолишга, шу инсонлар билан шерик бўлишга аҳд қилдим. 12 соат бўлди, майли, Ўзбекистонда ҳақиқатга эришиш учун оч қолиб, ўладиган бўлсам, шунга ҳам розиман», — деган Жўраева.\nСудьялар олий кенгаши вакили таъкидлашича, Фотима Жўраева шаҳар судида мазмунан кўриб чиқилаётган UZ DONG YANG қўшма корхонаси собиқ мутасаддилари ва бошқаларга оид жиноят иши бўйича бирор тараф ҳисобланмайди. У суд мажлисида «блогер сифатида ҳозир бўлиши ва жараённи кузатиши мумкин, холос».\nҚайд этилишича, Жўраева судга қатнашиш бўйича ҳеч қандай чекловга дуч келмаган. Адвокатларнинг уч нафар судланувчи эҳтиёт чорасини ўзгартириш ҳақидаги илтимосномаси бир неча млрд сўм зарар қопланмагани боис қаноатлантирилмаган.\n«Эътибор беринг, адвокатларнинг илтимосномаси ва аризаси қаноатлантирилмаганига норозилик сифатида блогер очлик эълон қилмоқда. Унинг бундай хатти-ҳаракати нафақат ҳуқуқий малакаси ва маданияти етишмаслиги, балки нохолислиги, сунъий равишда вазиятга сиёсий тус бериб, шу орқали жамоатчилик эътиборини тортган ҳолда босим ўтказиш деб ҳисоблаймиз», — деди Турсунали Акбаров.\nМазкур ҳолатга тегишли ҳуқуқий баҳо берилиши лозимлиги ҳам қўшимча қилинди.\nБундан ташқари, Кенгаш вакили сўнгги вақтларда ижтимоий тармоқларда «нима учун аксарият суд мажлислари жараёнини видеотасвирга олишга рухсат берилмаяпти?» каби саволлар муҳокама қилинаётганини айтиб, бу бўйича тушунтириш берди.\nУнинг айтишича, бу жараён нозик ва хассос бўлиб, жабрланувчи ва уларнинг яқинлари шаъни ва қадр-қимматини ҳимоя қилиш, иш ҳолати ҳамда тарафларнинг фикрини инобатга олган ҳолда раислик томонидан ҳал этилади. «Бироқ бу видеотасвирга олишга рухсат бермаслик, журналист ва блогерларнинг суд залини тарк этиши шарт эканини англатмайди», — деди Акбаров.\n04.08 Тошкентда тез ёрдам машинаси иштирокидаги ЙТҲ оқибатида йўловчи вафот этди


Сотқин Родченков юзини алмаштириб телевизорга чиқди\n19:47 11.02.2018 (Янгиланган 19:55 11.02.2018) Ҳавола олиш\nУнинг юз қиёфаси шунчалик ўзгарганки, аслида экрандаги одам Родченковми ё бошқа киши эканлигини ҳеч ким айта олмайди.\nТОШКЕНТ, 11 фев – Sputnik. Россия жамоасини қишги олимпиада ўйинларидан маҳрум қилган, Россия “Антидопинг маркази” собиқ директори, ҳозирда қочқин Григорий Родченков юз қиёфасин ўзгартириб телеэфирда интервью берди, деб ёзади Sputnik Армения.\nБугун 11 февраль куни АҚШнинг CBS телеканали Россия олимпия жамоасига қарши жараёнларда WADAнинг асосий “ахборот манбаи” бўлган Родченков билан интервью намойиш қилишни режалаштирган. Ўтган пайшанба куни телеканалда ушбу интевьюдан анонс намойиш қилинди, дейилган хабарда.\nАнонсда Родченковга унчалик ўхшамаган киши бронежилет кийиб студияга чиқиши ва бошловчи билан суҳбат қуриши намойиш этилган. Бронжилет нима керак десангиз – у Россия махсус хизматлари ундан қасос олишидан қўрқар эмиш. Гуёки Россия агентлари уни телеканал студиясида кутиб тургандек…\n"CBSда 60 дақиқа" кўрсатуви қаҳрамони\nЭслатиб ўтамиз, Григорий Родченков – кимё соҳаси олими, Россия “Антидопинг маркази” собиқ директори. Бир неча йил олдин у Россиядан АҚШга қочиб кетган. У берган кўрсатмаларига асосан Россия енгил атлетика жамоаси РИО ёзги Олимпиада ўйинларига иштирок этиши таъқиқланган эди. Бир неча ой олдин эса, Родченков кўрсатмаларига асосан, бутун Россия жамоаси Пхенчандаги қишги Олимпиада ўйинларида иштирок этиши ҳам таъқиқланди.\nРоссия томон фикрига кўра, ушбу таъқиқлар сиёсий маънога эга бўлиб, WADA ҳам ХОҚ ҳам етарли даражада аниқ далил ва исботлар келтира олишмаган. Ушбу иш юзасидан Россия Олимпия қўмитаси бир неча бор халқаро судларга мурожаат қилди. Айни дамда тергов суриштириш ишлари олиб борилмоқда.\n“Ушбу вазиятда, бир неча ойдан бери ўзини кўрсатмаган Родченков бирдан телеэкранларда пайдо бўлиши ўта таажубли ҳол”, — деб ёзади Рубен Гюльмисарян.\nБиринчидан, жуда муҳим бўлган суд мажлисига, гуёки хавфсизлик сабабидан кела олмаган Родченков, нима сабабдан телеэкранга чиқишга қарор қилди?\nИккинчидан, ўзини ҳеч ким топа олмаслиги учун юз қиёфасини таниб бўлмас даражада ўзгартирган одам, нега янги юзини кенг оммага намойиш қилади?\nУчинчидан, Бу одам ўзи Родченковми ё бошқа киши?\nМуаллиф хулосасига кўра, айни дамда Родченковнинг ўлими Россияга умуман керак эмас, чунки у қилар ишини қилиб бўлди. Лекин у тирик бўла туриб неча пул эвазига ёлғон кўрсатмалар берганини айтиб берса ва айтган сўзларидан воз кечса — ана унда WADAнинг ҳам ХОҚнинг ҳам ҳоли вой бўлар эди. Шунинг учун ими жимида, Родченковни йўқ қилиш айнан уни сотиб олиганларга керак, деб хулоса қилади муаллиф.\n“Гриша қаердасан? Сенга бирор кор-ҳол бўлмадими ишқилиб…”, — деб мақоласини тугатган Гюльмисарян.


Озодлик ҳайкали дастлаб муслима аёл тимсолида бўлганини Трамп биладими?\nThursday, 09 February 2017 12:13\nАмериканинг энг машҳур ва танилган рамзи бўлмиш Нью-Йоркдаги Озодлик ҳайкали аввалдан муслима тимсолида бўлиши режалаштирилган.\nҲа, айнан шундай. Миллионлаб муҳожирларни Америка соҳилларида кутиб олиб, Янги Қитъанинг “озодлик” рамзига айланган ушбу ҳайкал муслима аёлдан олинган илҳомнинг маҳсулидир.\nУшбу ҳақиқатни бутун дунёга Смистсон илмий-тадқиқот институти 2015 йилнинг ноябрида эслатиб қўйди. Аслида ҳайкалдаги ушбу аёл тимсоли исломий урфга хос ёпиқ кийимда бўлган экан. Француз ҳайкалтароши Фредерик Огюст Бартольди ҳижобда юрган мисрлик деҳқон аёллардан илҳом олиб, чизмасини ишлаган. Унинг бўлажак ҳайкали Мисрдаги Порт-Саид шаҳрида ўрнатилиши мўлжалланган. Мазкур ҳайкалнинг чизмалари остига “Миср Осиёга зиё таратмоқда” деган ном битилган экан.\nОхир-оқибат Миср ҳукумати ҳайкал учун сўралган катта нархни тўлашдан бош тортган, шунда Бартольди ўз иши учун бошқа талабгорларни — французларни топган. Франция ҳайкалга ўзгартириш киритиб, ундаги рўмолни олиб ташлаган, аммо муслима тимсолидаги аёлнинг қолган кийимлари шундайлигича қолаверган.\nМилодий 1876 йилда уни АҚШга мамлакатнинг юз йиллиги муносабати билан ҳадя қилишган. Мана, 100 йил ўтиб, ушбу ҳайкал ҳамон Америка рамзи бўлиб қолмоқда.\nМазкур ҳайкалнинг асосига шундай ёзув битилган:\n“Тарк этинг қадимий ерларни, асрларнинг ўзингизга мақтовини!”, сукут ила чорлар. “Беринг менга ҳорғин халқингизни, барча эркин нафас олиш истагидагиларни, ночорликда ташлаб қўйилганларни, тор соҳиллардан қувғин қилинганларни, қашшоқ ва етимларни. Юборинг уларни мен томон — бошпанасизларни, тинкаси қуриганларни! Мен олтин дарвоза олдида машъал кўтариб турурман!”\nҚанчалик ажабланарли бўлмасин, АҚШ президенти Доналд Трамп томонидан эълон қилинган чеклов Озодлик Аёли — муслима деҳқони эндиликда мусулмон қочқинларидан юз ўгириши кераклигини билдирмоқда, деб ёзади “Араб Дунёси”


Россияда саломатлиги ёмонлашиб, қийин аҳволда қолган 5 нафар фуқаро Ўзбекистонга қайтарилди - Daryo\n21:32, 26.09.2021 14344\nТашқи меҳнат миграцияси агентлиги жорий ҳафта давомида Россия ва Украинада мураккаб молиявий аҳволда қолган ва меҳнат қобилиятини йўқотган 6 нафар фуқарони консуллик идоралари кўмагида Ўзбекистонга қайтарди. Бу ҳақда агентлик матбуот хизмати хабар берди.\nУлардан бири самарқандлик А.Қ. бўлиб, 2020 йил март ойида Россиянинг Томск шаҳрига ишлаш мақсадида бориб, саломатлиги ёмонлашгани сабабли меҳнат қобилиятини йўқотган. Ушбу фуқаро агентлик ташаббуси ва ҳомийлар кўмагида даволаниш билан боғлиқ харажати, озиқ-овқат ва вақтинчалик яшаш жойи билан таъминланган. Шунингдек, Хорижда меҳнат фаолиятини амалга оширувчи фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси маблағлари ҳисобидан 22 сентябрь куни Новосибирск—Тошкент йўналишида ватанга қайтарилган.\nНавбатдаги фуқаро 59 ёшли фарғоналик У.Ю. 2021 йилнинг август ойида ишлаш мақсадида Россияга бориб, соғлиги ёмонлашган ва меҳнат қобилиятини йўқотган. Агентлик томонидан ҳомийлар жалб қилиниб, 24 сентябрь куни Санкт—Петербург—Фарғона йўналишида Ўзбекистонга қайтиб келган.\nАсли Наманган вилоятидан бўлган А.И. шу йили Новосибирск шаҳридаги қурилиш объектида ишлаш мақсадида бориб, касалликка учраб, ишсиз қолган. Хорижда меҳнат фаолиятини амалга оширувчи фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси маблағлари ҳисобидан агентлик кўмагида Новосибирск—Тошкент йўналишидаги авиарейс билан ватанга қайтарилган.\nАндижонлик Ж.Т. ҳам 2019 йилда қурилиш соҳасида ишлаш мақсадида Новосибирск шаҳрига бориб, муқим иш жойларида ишлолмагани сабабли молиявий қийин аҳволда қолган. Фуқарога агентлик кўмагида ҳомийлар жалб қилинган ҳолда Новосибирск—Андижон йўналишидаги авиарейс билан Ўзбекистонга қайтиш учун авиа чипта ташкил қилинган.\nНовосибирскда соғлиги ёмонлашиши натижасида молиявий қийин аҳволда қолган яна бир фуқаро навоийлик 51 ёшли И.П.га агентлик ташаббуси билан сахий инсонлар кўмагида ватанга қайтишига амалий ёрдам кўрсатилган.\nҚашқадарёлик М.М. 2021 йилда ижтимоий тармоқдаги эълон асосида Украинанинг Киев шаҳрига бориб, таклиф этилган компания билан келишолмай молиявий қийин аҳволда қолади. Ўзбекистоннинг Укранидаги Бош консулхонаси билан ҳамкорликда 22 сентябрь куни Киев—Тошкент йўналишидаги авиарейс орқали Ўзбекистонга қайтишига кўмаклашилган.\nАввалроқ Россиядаги корхона ичкиликка берилган 47 нафар ўзбекистонлик мигрант билан меҳнат шартномасини бекор қилиб, ватанга қайтариб юборгани ҳақида хабар берилган эди.\nРоссияда бахтсиз ҳодисага учраган ва мажбурий меҳнатга жалб қилинган фуқаролар Ўзбекистонга қайтарилди\nРоссияда иш берувчи томонидан паспорти олиб қўйилиб, мажбурий меҳнатга жалб қилинган ўзбекистонликларга ёрдам берилди\n06:32, 05.10.2021 79360\n13:25, 28.09.2021 112179\n07:34, 15.10.2021 68934\n23:22 Бугун 1193\n22:57 Бугун 2488\n22:50 Бугун 1852\n22:37 Бугун 2743\n13:54 Бугун 94894\n22:36, 20.10.2021 63211\n23:38, 19.10.2021 62845\n19:33, 20.10.2021 62221


ҚОРА ЁНҒОҚ – BLACK WALNUT\nБош сахифа » Паразитларга қарши препаратлар » ҚОРА ЁНҒОҚ – BLACK WALNUT\nМодел: Black walnut\nНарх: 123.000 сум\nҚОРА ЁНҒОҚ бу замбуруққа қарши, гижжа ҳайдовчи, яллиғланишга қарши, шиш ўсмага қарши, қон тозаловчи, инфекцияга қарши, иммуномоделловчи препарат.\nБу воситани кўриб чиқамиз. Бир оз илгарилаб, айтмоқчимиз, кўпчилик олимларнинг фикрича комплекслиги, мақсадлиги ва доривор таъсирларнинг кенг спектри масаласи бўйича, қора ёнғоқ аналоглари мавжуд эмас. Қора ёнғоқ бошқа ўсимлик, мева ёки илдизга қараганда ўз таркибида бир неча марта кўпроқ фойдали моддаларга эга. Айнан шунинг учун қора ёнғоқ организмга ҳар томонлама таъсир кўрсатади.\nЁнғоқ мағзида С витамин таркиби цитруслиларга қараганда 50 марта кўпроқ. Ёнғоқ магний, кремний, биофлавоноид, калий, темир, фосфор, кобальт, селен, марганец, В гуруҳи витаминлари каби компонентларга бой.\nБу ёнғоқ таркибида етарлича бўлган танинлар терига ажойиб таъсир кўрсатади. Танинлар яллиғланишга қарши самарага эга. Қора ёнғоқ меваларидан тайёрланган воситалар кўпинча шишларни, турли хил тошмаларни, герпесни, замбуруғли шикастланишларни ва темраткиларни даволашда қўлланади.\nЛЕКИН! Ҳақиқий қимматли модда ЮГЛОН ҳисобланади. Компонент ЗАМБУРУҒГАҚАРШИ, АНТИБАКТЕРИАЛ ГИЖЖАГАҚАРШИ таъсирга эга. Айнан ЮГЛОН жигар, буйрак, ичакни, ва умуман бутун организмни турли хил паразитлардан халос бўлишга ёрдам беради.\nҚора ёнғоқ билан даволаниш организмни паразитлардан тозалаш ва профилактикаси ҳаммага кўрсатма қилинган. Бироқ воситага нисбатан индивидуал чидамаслик эҳтимоли бор (ёнғоқларга аллергия).\nБуйрак (поликистоз) киста, простатита, аденомада касалликларида даволаш ҳусусияти илмий исботланган.\nҚора ёнғоқ шишлар ва паразитлар ҳаёт фаолияти парчаланишидан қонни тозалашда қўлланади. Қора ёнғоқ, организмни шлаклардан тозалашга қодир бўлган энг яхши восита.


Баҳолаш экспертизаси: уни ўтказиш зарурати ва тартиби\nС начала работы biznes-daily.uz 7 184 629\nГлавная "БИРЖА" Баҳолаш экспертизаси: уни ўтказиш зарурати ва тартиби\nМутахассисларнинг таъкидлашича, баҳолаш бозор иқтисодиётида турли вазиятларда эҳтиёж туғилиб турадиган фаолият ҳисобланади. Яъни нафақат хусусийлаштириш жараёнида, балки мулкни, банкрот бўлган корхонани сотишда, ишлаб турган акциядорлик жамияти акцияларининг қийматини аниқлашда, банк кредити учун гаров таъминоти сифатида, корхона устав фондини шакллантиришда баҳолашга зарурат пайдо бўлади.\nДавлат рақобат қўмитасининг Баҳолаш, биржа ва риэлторлик фаолиятини лицензиялаш бошқармаси бош мутахассиси Расул Маҳмудов билан мана шу масалалаар юзасидан суҳбатлашдик.\n— Баҳолаш жараёни ўзига хос мураккаб бўлиб, ушбу фаолиятнинг асосида қийматни аниқлаш ётади. Ҳар қандай баҳолаш объектининг қийматини баҳолаш муайян бозор шароитида маълум бир вақтда у томонидан келтириладиган потенциал, кутилаётган ва ҳақиқий даромадни ҳисобга олган ҳолда, унинг қийматини пул ифодасида аниқлашнинг тартибга солинган ва аниқ мақсадга йўналтирилган жараёнини ўзида намоён этади. Бундай жараён баҳолаш объектини ташкил этиш ёки харид қилиш харажатлари билан чекланмайди. У, албатта, бозор омилларининг йиғиндисини, жумладан, вақт омили, хатар омили, бозор конъюнктураси, рақобат даражаси ва модели, баҳолаш объектининг хусусиятларини, макро ва микроиқтисодий муҳитни ҳисобга олади. Вақт ва хатар объект қийматини баҳолашда асосий омиллардан ҳисобланади. Шу боис, баҳолаш фаолияти қонун-стандарт-услубий бошқарув тамойилига таянилган ҳолда олиб борилади.\n“Баҳолаш фаолияти тўғрисида”ги қонун, Ўзбекистон Республикаси резидентининг 2008 йил 24 апрелдаги “Баҳоловчи ташкилотлар фаолиятини янада такомиллаштириш ва кўрсатилаётган хизматлар сифати учун уларнинг масъулиятини ошириш тўғрисида”ги қарори ҳамда ушбу ҳужжатларга мувофиқ, ҳозиргача ишлаб чиқилиб амалиётга киритилган баҳолаш ишларини тартибга солувчи 15 та стандарт ҳамда Вазирлар Маҳкамасининг 2008 йил 28 июлдаги “Баҳолаш тўғрисидаги ҳисоботларнинг ҳаққонийлигини экспертизадан ўтказиш механизмини тасдиқлаш ҳақида”ги қарори ва бошқа меъёрий ҳужжатлар ушбу фаолиятнинг ҳуқуқий асослари ҳисобланади.\n— Баҳолаш ҳисоботларининг экспертизасига оид қарорга мувофиқ, бу йўналишдаги комиссия таркиби янгилангани муносабати билан шу ҳақда батафсилроқ тўхталсангиз. Аввало, айтинг-чи, баҳолашни экспертизадан ўтказиш нима учун керак ва у қандай амалга ошади?\n— “Баҳолаш фаолияти тўғрисида”ги қонунга кўра, зарур бўлган ҳолларда, баҳолаш тўғрисидаги ҳисоботнинг ишончлилигини текшириш учун мазкур ҳисобот бошқа баҳоловчи ташкилот томонидан шартнома асосида экспертизадан ўтказилиши мумкин. Баҳолаш тўғрисидаги ҳисоботнинг ишончлилигини экспертизадан ўтказиш натижалари эксперт хулосаси билан расмийлаштирилади. Экспертиза ўтказаётган баҳоловчи ташкилотнинг эксперт хулосасида баҳолаш тўғрисидаги ҳисоботнинг ишончлилиги ҳақида холисона фикр бўлиши керак. Бунда мазкур ташкилот такрорий баҳолашни ўтказишга ва баҳолаш объектининг қиймати тўғрисида эксперт хулосасини чиқаришга ҳақли эмас. Баҳоловчи ташкилотни илгари ўзи бажарган баҳолаш тўғрисидаги ҳисоботнинг ишончлилигини экспертизадан ўтказишга жалб этишга йўл қўйилмайди. Буюртмачи баҳолаш тўғрисидаги ҳисоботнинг ишончлилиги тўғрисида олинган эксперт хулосасига рози бўлмаган тақдирда низо судда кўриб чиқилиши керак.\nМазкур қонун ҳамда ҳукуматнинг юқорида номи тилга олинган қарори билан тасдиқланган низомга кўра, суд органлари томонидан юборилган баҳоланувчи объектларни баҳолаш материалларида баҳолаш фаолияти тўғрисидаги қонун ҳужжатлари талабларига риоя қилиниши тўғрисидаги хулосаларни таҳлил қилиш ва тузиш бўйича тадбирларни амалга ошириш учун эксперт комиссияси тузилади. Баҳоловчи ташкилот штатида турувчи, экспертлар реестрига киритилган ва эксперт ҳисоботини тайёрлаш учун жалб этиладиган экспертлар комиссия аъзолари ҳисобланади.\nЭкспертиза комиссияси томонидан баҳоланувчи объектларни баҳолаш материаллари тушган санадан бошлаб 30 кун мобайнида ўтказилади. Эксперт (экспертлар) 15 кун муддатда баҳолаш бўйича тақдим этилган материалларни ўрганади ва бажарилган ишлар тўғрисидаги ҳисоботни кўриб чиқиш учун комиссияга тақдим этади. Комиссия ўз мажлисида эксперт (экспертлар)нинг бажарилган ишлар тўғрисидаги ҳисоботини кўриб чиқади. Зарурият бўлганда ушбу ҳисобот пухталаштириш учун экспертга (экспертларга) қайтарилиши мумкин. Комиссия хулосаси унинг мажлисида қатнашган барча аъзолар томонидан имзоланган баённома билан расмийлаштирилади. Унда қарор қабул қилинган сана, экспертизани ўтказиш учун асос, экспертиза предмети (экспертизага тақдим этилган материаллар рўйхати) акс эттирилади. Хулоса тасдиқлангач, комиссия томонидан уч кун муддатда суд органига жўнатилади.\n— Экспертизани ўтказиш жараёнида нималар эътиборга олинади?\n— Экспертизанинг мақсади баҳолаш тўғрисидаги ҳисоботнинг ҳаққонийлигини текширишдан иборат. Шу боис, баҳоловчи эксперт тақдим этилган баҳолаш тўғрисидаги ҳисоботни тайёрлаш учун фойдаланилган маълумотларнинг, қўлланилган методлар ва баҳолаш усулларининг, таҳлил, фикрлар ва хулосаларнинг асосланганлигини, ҳисоб-китобларнинг аниқлигини, ҳисоботнинг баҳолаш фаолияти тўғрисидаги қонун ҳужжатлари талабларига мувофиқлигини ўрганади.\nБаҳолаш тўғрисидаги ҳисоботдаги исботловчи аҳамиятга эга бўлган маълумотлар бир қатор мезонларга мувофиқ бўлиши керак. Булар, биринчидан, тегишлилик — баҳолаш объекти билан баҳолаш тартиб-қоидаси унинг воситасида амалга ошириладиган маълумотлар сифат ва миқдор тавсифларининг алоқадорлиги мавжудлиги. Иккинчидан, йўл қўйилиши мумкинлиги — маълумотлар ишончли тасдиқланадиган манбалардан олиниши лозимлиги. Учинчидан, ишончлилик — исботлар билан аниқланадиган маълумотлар буюртмачи ва экспертиза натижаларидан бошқа фойдаланувчилар уларни холисона ҳақиқатга мувофиқ деб баҳолаши мумкин бўлган тарзда, яъни ҳақиқатда юз берган тегишли ҳолатлар билан исбот қилиниши зарур. Тўртинчидан, етарлилик — маълумотлар қўшимча ахборот манбаларини жалб этмасдан ва баҳолаш бўйича қўшимча чора-тадбирлар кўрмасдан улар ёрдамида олинадиган натижаларни тўлиқ ва холисона талқин қилиш имконини бериши. Айни шулар эътиборга олинган ҳолда экспертиза ўтказилади.\n— Баҳоловчи экспертларга қандай талаблар қўйилади?\n— Экспертларни саралаб олиш мақсадида ўтказиладиган танловда қатнашиш истагини билдирган талабгорлар баҳоловчи лавозимида камида уч йил иш стажига эга бўлиши керак. Баҳолаш фаолияти тўғрисидаги қонун ҳужжатларини бузганлик учун унинг малака сертификати тўхтатилган ёки бекор қилинган бўлиши мумкин эмас. Талабгор баҳоловчи ташкилот штатида туриши лозим. У баҳоловчи лавозимида ишлаган пайтида қатнашган ҳар хил турдаги мол-мулкни баҳолаш тўғрисида камида йигирмата ҳисоботга эга бўлмоғи даркор.\nТанловда қатнашиш учун комиссия ишчи органига танловда иштирок этиш юзасидан буюртманома ( талабгор эксперт сифатида ишларни амалга ошириш учун тайёр бўлган республика ҳудудлари кўрсатилган), баҳоловчининг малака сертификати нусхаси, меҳнат дафтарчасининг нотариал тасдиқланган нусхаси, баҳоловчи лавозимида қатнашган баҳолаш тўғрисидаги ҳисоботларга оид маълумотлар каби ҳужжатларни тақдим этиши зарур. Талабгорлар барча ҳужжатларни танлов ўтказилиши ҳақидаги эълон чиққан санадан бошлаб ўттиз календарь кун мобайнида Давлат рақобат қўмитасининг ишчи органига топширади. Экспертликка номзод бўлган баҳоловчи талабгорларнинг тақдим этган ҳужжатлари кўриб чиқилади ва улар танлов асосида саралаб олинади ҳамда экспертлар реестрига киритилади.\n— Яқинда баҳоловчи-экспертларнинг янги таркиби эълон қилинди. Танловда қанча номзод қатнашди, қанчаси экспертлар реестрига киритилди?\n—Экспертларни танлаб олиш комиссия томонидан, талаб қилинадиган экспертлар сонидан келиб чиққан ҳолда ҳар йили камида бир марта амалга оширилади ҳамда қатнашчилар таркиби ва танлов таклифларини бериш шакли бўйича очиқ ҳисобланади. Бу галги танловда қатнашиш учун жами 43 нафар талабгор баҳоловчи номзодлар сифатида ҳужжат тақдим этди. Улардан 39 нафари танлаб олинди ва экспертлар реестрига киритилди. Бу ҳақдаги маълумот Давлат рақобат қўмитаси расмий сайтига жойлаштирилди.


Каримов ва Медведев норасмий учрашди\n26 май 2022, Тошкент вақти: 09:37\nРоссия Федерацияси президенти Дмитрий Медведев душанба куни подмосковедаги Барвиха резиденциясида Ўзбекистон Республикаси президенти Ислом Каримов билан норасмий учрашув ўтказди.\nКремл матбуот хизмати маълумотига кўра, мулоқот чоғида ўзаро алоқалар, шунингдек, минтақавий ва халқаро масалалар муҳокама қилинган.\nКаримов Россия президенти таклифига кўра 19 апрел куни Россияга икки кунлик расмий ташриф билан келган.\n20 апрел куни Ўзбекистон-Россия ўртасида музокаралар бўлиб ўтиши ва Каримовнинг сафари охирида қатор ҳужжатлар имзоланиши режаланган.\nАйни пайтда Ўзбекистон раҳбарининг Россияга ташрифи муносабати билан 19 апрел куни Москвада инсон ҳуқуқлари ҳимоячилари, ўзбек мухолифати аъзолари ва сиёсий қочқинлар рухсат этилган норозилик намойиши ўтказди.